
U radu autor na temelju arhivskih izvora analizira proces likvidacije Dioničarskoga 
društva Lonjskopoljske željeznice te podržavljenje pruga u njegovu vlasništvu nakon 
završetka Prvoga svjetskog rata. Poslije raspada Austro-Ugarske Monarhije sjedište 
Dioničarskoga društva premješta se iz Budimpešte u Zagreb. Pruge Društva bile su 
Dugo Selo - Novska i Banova Jaruga - Pakrac. Stvaranjem Države Slovenaca, Hrvata i 
Srba potpale su pod nadležnost novoosnovanoga Generalnog ravnateljstva željeznica 
Države Slovenaca, Hrvata i Srba u Zagrebu, a stvaranjem Kraljevstva Srba, Hrvata i 
Slovenaca pod nadležnost novoosnovane Direkcije državnih željeznica Zagreb. Poslije 
dugogodišnjih pregovora Kraljevina Jugoslavija zaključila je 7. veljače 1931. sporazum 
o otkupu s grupom od 24 mađarska dioničarska društva vicinalnih željeznica, udru- 
ženih u koncern ,Pruga d.d? sa sjedištem u Zagrebu. Među njima je bila i Lonjskopol- 
jska vicinalna željeznica. Time je i prestao razlog njezina postojanja. Na temelju na- 
vedenog Kraljevski sudbeni stol kao trgovački sud u Zagrebu upisao je 6. lipnja 1932. 
u svoj trgovački registar likvidaciju Dioničarskoga društva Lonjskopoljske željeznice. 
Kada je uslijed dovršene likvidacije Društvo prestalo s radom, Okružni sud u Zagrebu 
kao trgovački sud brisao ga je 12. travnja 1933. iz svojega trgovačkog registra. Država 
je uknjižila pravo vlasništva nad nekretninama Lonjskopoljske vicinalne željeznice 
tek 1936., a kompletna regulacija imovinsko-pravnih odnosa na nekretninama Lon- 
jskopoljske željeznice završila je tek 1951. 


Ključne riječi: vicinalne željeznice; Lonjskopoljska željeznica; pruga Dugo Selo - Nov- 
ska; pruga Banova Jaruga - Pakrac; Direkcija državnih željeznica Zagreb 


Uvod 


U ovom su članku s aspekta povijesti institucija prikazani rezultati istra- 
živanja procesa likvidacije Dioničarskoga društva Lonjskopoljske željeznice 
nakon raspada Austro-Ugarske Monarhije. Rad se temelji na proučavanju 
sačuvanoga arhivskoga gradiva koje se nalazi u Hrvatskom državnom arhi- 
vu. Obrađeni su i predmetni zakonski propisi objavljeni u službenim glasi- 

lima, dnevne tiskovine iz toga vremena te predmetna stručna i znanstvena 
literatura. 


Dioničarsko društvo Lonjskopoljske željeznice osnovano je 15. lipnja 1896. 
sa sjedištem u Budimpešti. Pruge u vlasništvu Društva, Dugo Selo - Novska 
(84,278 km) i Banova Jaruga — Pakrac (30,065 km), puštene su u promet 29. 
studenog 1897. Spajale su bogatu Moslavinu sa Zagrebom, a pruga Dugo Selo 
— Novska, kao lokalna, služila je i za rasterećenje preopterećene i duže linije 
Zagreb — Sisak — Novska.! Obje pruge koje su od Zagreba paralelno išle pre- 
ma Novskoj (Dugo Selo - Novska i Zagreb — Sisak - Novska) spajale su se na 
glavnu državnu prugu u vlasništvu Kraljevskih ugarskih državnih željeznica: 
Novska - Slavonski Brod — Vinkovci - Zemun - državna granica, koja se pro- 
tezala kroz cijelu Kraljevinu Hrvatsku i Slavoniju od zapada prema istoku (i 
obratno). Krak Dugo Selo - Novska bio je, kao što smo rekli, u vlasništvu Di- 
oničarskoga društva Lonjskopoljske željeznice, a dio Zagreb - Sisak - Novska 
dijelom (Caprag - Sunja — Novska) u vlasništvu Kraljevskih ugarskih držav- 
nih željeznica, a dijelom (Zidani Most / Zagreb - Sisak) u vlasništvu Društva 
južnih željeznica*, najvećega i najmoćnijega željezničkoga dioničarskog druš- 
tva u Austro-Ugarskoj Monarhiji. Od samoga početka bilo je planirano da 
pruga Lonjskopoljske željeznice Dugo Selo - Novska služi za preusmjerivanje 
prometa s pruge Zagreb — Sisak — Novska na štetu Južne željeznice te da joj 
postane konkurencija. Namjera je bila da se ograniči veliki utjecaj Južne že- 
ljeznice samo na dio te pruge (Zagreb — Harmica, tj. do hrvatske granice) te 
na prugu Barcs - Pakrac, koja je bila u njezinoj eksploataciji. Prednost smjera 
Zagreb - Dugo Selo - Novska u odnosu na smjer Zagreb - Sisak - Novska bio 
je taj što je bio kraći za 12,5 km. Taj je smjer bio i jeftiniji jer je Južna željeznica 
na svojem pravcu naplaćivala i posebne pristojbe. Mana te pruge bila je što 
je građena prema parametrima za vicinalne, lokalne željeznice, pa nije bila 
predviđena za veće opterećenje i jači promet te za promet brzih vlakova. Za 
te zadatke trebalo ju je rekonstruirati. Tako je Lonjskopoljska željeznica, spo- 
jivši se na glavnu prugu Kraljevskih ugarskih državnih željeznica, na istoku 
osigurala vezu sa Srbijom, a na zapadu s austrijskim dijelom Austro-Ugarske 
Monarhije spojivši se na prugu Zagreb - Savski Marof (Zidani Most) u vla- 
sništvu Društva južnih željeznica. Veza s Mađarskom osigurana je spojem 
preko Dugog Sela na tzv. žakanjsku prugu (Zagreb — Dugo Selo - Križev- 
ci - Koprivnica - Zakany /Budimpešta/) u vlasništvu Kraljevskih ugarskih 
državnih željeznica, a istim spojem preko Dugog Sela osigurana je veza i s 
Rijekom, također u državnom vlasništvu. Veza s Bosnom osigurana je spojem 
od Novske preko Sunje prema Dobrljinu.? 


*  LAJNERT, ,Ustroj i djelovanje Dioničarskoga društva Lonjskopoljske željeznice", 934-935. 

2 Općenito o Društvu južnih željeznica vidi: GORNIČIĆ-BRDOVAČKI, Razvitak želje- 
znica u Hrvatskoj, 167-177; LAJNERT, ,Društvo južnih željeznica“, 51-53. 

3 GORNIČIĆ-BRDOVAČKI, Razvitak željeznica u Hrvatskoj, 193-194, 199-200; LAJ- 
NERT, ,Ustroj i djelovanje Dioničarskoga društva Lonjskopoljske željeznice", 935-936; BUNI- 
JEVAC, ,Povijest", 6; HR-HDA-905-ZGN, XXIV-14 (Iskaz željeznica u Kraljevini Hrvatskoj i 
Slavoniji izgrađenih i projektiranih do kraja godine 1917.). 

Pruge Lonjskopoljske željeznice od njihova otvaranja za promet pa sve do 
raspada Austro-Ugarske Monarhije potpadale su pod nadležnost i eksploata- 
ciju Poslovne (prometne) uprave Kraljevskih ugarskih državnih željeznica u 
Zagrebu.“ Navedene pruge, kao i sve ostale vicinalne pruge* u ugarskom dijelu 
Austro-Ugarske Monarhije, građene su na temelju Zakonskoga članka XXXI. 
o željeznicah mjestnog interesa iz 1880. i njegove dopune iz 1888., koji su omo- 
gućili privatnom kapitalu gradnju i eksploataciju lokalnih pruga. Treba na- 
glasiti da je željeznička mreža na prostoru Hrvatske i Slavonije najveći razvoj 
dostigla upravo onda kada je država odlučila njezinu izgradnju i eksploataciju 
prepustiti privatnom kapitalu, odnosno ekonomskom interesu (profitu). Tako 
je npr. u travnju 1918. na teritoriju Kraljevine Hrvatske i Slavonije postojalo 
sveukupno 2390 km pruga, od toga 980 km glavnih (901 km državnih že- 
ljeznica i 79 km Južne željeznice) i 1410 km vicinalnih željeznica.“ Koncesija 
za izgradnju i eksploataciju pruga Lonjskopoljske željeznice ozakonjena je 30. 
svibnja 1896. Zakonskim člankom XIII. Koncesiju su dobili grof Artur Ber- 
chtold i njegovi poslovni partneri." Trajanje koncesije bilo je određeno na 90 
godina, nakon čega je željeznica trebala besplatno i besteretno prijeći u vla- 
sništvo države.“ 


Na temelju čl. 2. Zakonskoga članka XXXI. o željeznicah mjestnog interesa 
od 13. lipnja 1880., koncesija ili vlasništvo nad vicinalnom željeznicom mo- 
glo se prenijeti na drugoga samo uz odobrenje vlade. Država je imala pravo 
otkupiti vicinalnu željeznicu ako se izgradi glavna pruga koja bi vodila istim 
pravcem kao i dotična željeznica. Kao otkupna cijena, prvih deset godina 
od dana izdavanja koncesije služio je onaj iznos koji je odgovarao građevnoj 
glavnici ustanovljenoj u dotičnoj koncesiji. Nakon isteka deset godina kao te- 
melj određivanja otkupne cijene uzimao se čisti dohodak posljednjih sedam 
godina. To je trebalo napraviti na takav način da je poslije odbitka dohotka 
dviju najlošijih godina otkupni iznos činio preostali petogodišnji prosječni 
dohodak uglavničen sa 5% kamata. Ako je željeznica prilikom prodaje bila 
u funkcionalnom stanju, otkupni iznos nije mogao biti manji od građevne 
glavnice ustanovljene u koncesiji. Na temelju čl. 2. Zakonskoga članka IV. o 
preinačenju i nadopunjenju Zakonskoga članka XXXI. od godine 1880. o želje- 
znicah mjestnoga interesa od 24. veljače 1888., koncesija i promet vicinalnim 
željeznicama mogli su se prenijeti na drugoga samo uz odobrenje ministra za 
javne radnje i komunikacije. Ako je pruga već prilikom koncesije spadala u 
spojni, prijelazni ili glavni prometni pravac, otkupno pravo države stupalo je 


*  LAJNERT, ,Ustroj i djelovanje Dioničarskoga društva Lonjskopoljske željeznice*, 956. 

5 Vicinalan, -Ina, -lno, lat. (vicinalis) obližnji, susjedan; vicinalna željeznica — sporedna 
željeznica za lokalni promet. Vidi: ,Vicinalan“, u: KLAIĆ, Rječnik stranih riječi, 1420. Op- 
širnije o vicinalnim željeznicama vidi: LAJNERT, ,Ustroj i djelovanje Dioničarskog društva 
dunavsko-savske vicinalne željeznice“, 191-200. 

“ LAJNERT, ,Ustroj i djelovanje Dioničarskoga društva Lonjskopoljske željeznice*, 934. 

"U Zakonskom članku XIII. za poslovne partnere koristi se izraz kointeresenti. 

*  LAJNERT, ,Ustroj i djelovanje Dioničarskoga društva Lonjskopoljske željeznice“, 944-945. 

%  Sbornik zakonah i naredabah. Godina 1880., 235-236. 

na snagu čim zakonodavstvo dotičnu vicinalnu željeznicu proglasi glavnom 
prugom. Otkupno pravo države moglo se bezuvjetno ostvariti po isteku 30 
godina od dana izdavanja koncesije. Otkupna cijena nije se trebala isplatiti s 
glavnicom, nego godišnjom rentom na temelju prosječnoga iznosa čistoga do- 
hotka posljednjih sedam odnosno pet godina do kraja trajanja koncesije. Ako 
koncesija nije sadržavala neke druge odredbe o kamatama, godišnja renta nije 
mogla biti manja od 5% faktične građevne glavnice.“ 


Dionički kapital Društva iznosio je 9.940.000 kruna. U periodu Au- 
stro- Ugarske Monarhije Dioničarsko društvo Lonjskopoljske željeznice po- 
slovalo je s financijskim dobitkom te bilo uspješna i rentabilna privatna želje- 
znička tvrtka." 


Lonjskopoljska željeznica u periodu Države Slovenaca, Hrvata i Srba 


Po raspadu Austro-Ugarske Monarhije Sabor Kraljevina Dalmacije, Sla- 
vonije i Hrvatske s Rijekom proglasio je 29. listopada 1918. formiranje Države 
Slovenaca, Hrvata i Srba (SHS). Sabor je priznao Narodno vijeće SHS kao vr- 
hovnu vlast, a ban je zatim predao Narodnom vijeću svu izvršnu vlast. Isto- 
ga dana Predsjedništvo Narodnoga vijeća, kao vlada Države SHS, na svojoj 
sjednici imenovalo je povjerenike za pojedini resor u zemlji. Povjereništvo 
Narodnoga vijeća SHS za željeznice povjereno je Većeslavu Wilderu.'? Sa sje- 
dištem u Zagrebu, Povjereništvo je bilo nadležno za željeznice na teritoriju 
Hrvatske i Slavonije. Već 1. studenog 1918., naredbom Narodnoga vijeća, sve 
željeznice kojima je prije upravljala Poslovna (prometna) uprava Kraljevskih 
ugarskih državnih željeznica stavljene su pod upravu novoosnovanoga Gene- 
ralnog ravnateljstva željeznica Države SHS u Zagrebu'* na čelu s generalnim 


0 Sbornik zakonah i naredabah. Godina 1888., 185-186. 

" LAJNERT, ,Ustroj i djelovanje Dioničarskoga društva Lonjskopoljske željeznice", 954-955. 

"  Vilder (Wilder), Većeslav, hrvatski političar češkoga podrijetla (Litomyšl, Češka, 8. ko- 
lovoza 1878. - London, 2. prosinca 1961.). Studirao je pravo u Zagrebu i Pragu, gdje je diplomi- 
rao 1901. godine. Sudjelovao je u osnivanju Napredne stranke (1904.) te njezinu priključenju 
Hrvatsko-srpskoj koaliciji. Godine 1913. izabran je u Hrvatski sabor te je bio saborski posla- 
nik u budimpeštanskom parlamentu. Nakon Prvoga svjetskog rata postao je bliski suradnik 
Svetozara Pribićevića i član Glavnoga odbora Srpske demokratske stranke. Nakon 1927., u 
okviru Seljačko-demokratske koalicije, surađivao je s prvacima Hrvatske seljačke stranke. Je- 
dan je od potpisnika Zagrebačkih punktacija (1932.). Početkom Drugoga svjetskog rata emi- 
grirao je u London, odakle je preko BBC-jeve radiopostaje komentirao događaje na prostoru 
bivše države i osuđivao ustaški režim. Optuživao je nadbiskupa Alojzija Stepinca za podršku 
nacistima i fašistima. S Milanom Gavrilovićem, Slobodanom Jovanovićem i drugim pripad- 
nicima građanske struje uputio je apel Konferenciji savezničkih ministara u Londonu tražeći 
sastavljanje nove vlade i provođenje demokratskih izbora u Jugoslaviji. Do kraja života živio je 
u emigraciji. Vidi: ,Vilder (Wilder), Većeslav“, 394. 

!5 Sva prava i dužnosti željeznice, stečeni na temelju dotadašnjega željezničkoga poslovnog 
propisnika i reda, ostali su na snazi do daljnje odredbe. Sva ona prava koja su Ugarske državne 
željeznice imale prema vicinalnim željeznicama prenesena su na željeznice Države SHS. Ista 
prava vrijedila su i obratno, tj. ona prava koja su naše vicinalne željeznice imale prema bivšoj 

ravnateljem Đurom Masirevichem.'“* Riječ je o preuzimanju uprave nad pru- 
gama bivših Kraljevskih ugarskih državnih željeznica, kao i prugama vicinal- 
nih željeznica u Hrvatskoj i Slavoniji koje su se nalazile pod poslovnom upra- 
vom i eksploatacijom tih državnih željeznica. Među preuzetima su bile i pruge 
Lonjskopoljske vicinalne željeznice Dugo Selo - Novska i Banova Jaruga — 
Pakrac.'* One su preuzete od bivše Poslovne (prometne) uprave u Zagrebu.'“ 


Na prugama što ih je zagrebačko Generalno ravnateljstvo preuzelo posto- 
jale su osim stanica i sljedeće jedinice vanjske izvršne službe vezane za Lonj- 
skopoljsku željeznicu: inženjerska sekcija u Dugom Selu, ložionice i ekspozi- 
ture Dugo Selo, Banova Jaruga i Novska te ložioničko podružno spremište u 
Dugom Selu." 


Dana 2. studenog 1918. uslijedila je naredba povjerenika Narodnoga vije- 
ća SHS za obrt, trgovinu i industriju dr. Đure Šurmina da sva obrtna i indu- 
strijska poduzeća koja posluju na području Hrvatske, Slavonije, Rijeke i Istre 
moraju u roku od mjesec dana od proglašenja naredbe u Narodnim novinama 
svoja sjedišta prenijeti na ta područja.“ U skladu s tom naredbom, povjere- 
nik za obrt, trgovinu i industriju donio je 19. studenog 1918. u sporazumu 
s povjerenicima za željeznice i pravosuđe novu naredbu, kojom je naglasio 
da se pod navedenim poduzećima podrazumijevaju i željeznička i brodarska 


upravi Ugarskih državnih željeznica, imale su i prema Generalnom ravnateljstvu željeznica 
Države SHS. Željeznički poslovni red i željeznički poslovni propisnik izdan u Zborniku za- 
kona i naredaba kraljevina Hrvatske, Slavonije i Dalmacije, sa svim naknadnim dopunama, 
ostali su na snazi do daljnje odredbe. Do 30. listopada 1918. izdane naredbe, npr. tarife za 
otpremu osoblja, vojnika, vojničke robe i prtljage, mrtvaca, građanske robe i životinja, ostale 
su sa svim dopunama i dalje na snazi. Sve eventualne promjene trebale su biti objavljene na- 
knadno. Usp. ,Oglas Većeslava Wildera, povjerenika Narodnog vijeća za željeznice Države 
Slovenaca, Hrvata i Srba“, Narodne novine (Zagreb), 13. 12. 1918., 1. 

“Đuro Masirevich, generalni ravnatelj novoosnovanoga Generalnog ravnateljstva želje- 
znica Države SHS u Zagrebu, bio je i posljednji poslovni (prometni) upravitelj Kraljevskih 
ugarskih državnih željeznica u Zagrebu, a tu je funkciju preuzeo 15. veljače 1918. Masirevich 
je već djelovao u Zagrebu od 1911. do 1915., gdje je pred kraj bio zamjenik upravitelja Promet- 
ne uprave. Zatim je premješten u Budimpeštu kao zamjenik upravitelja središnjice Prometne 
uprave. Za provale Rumunja u Sedmogradsku (Transilvanija, Erdelj) upravljao je više mjeseci 
vojničkim transportima u Kološvaru. U svojoj 10-godišnjoj ministerijalnoj službi bio je više 
godina ministerijalni savjetnik većine ugarskih željeznica pri Ratnome ministarstvu u Beču, 
a zatim nekoliko godina predsjednik Vrhovnoga disciplinarnog sudišta državnih željeznica. 
Đuro pl. Masirevich odlikovan je viteškim križem Reda Franje Josipa i naslovom kraljevskoga 
savjetnika. Službeno je više puta bio izaslan na znanstvena putovanja u inozemstvo. Bio je di- 
plomirani inženjer politehnike. Osim mađarskim, potpuno je baratao hrvatskim, njemačkim 
i francuskim jezikom. Bio je priznati željeznički stručnjak. Vidi: ,Novi upravitelj prometne 
uprave", Narodne novine, 26. 1. 1918., 3; ,Novi prometni upravitelj u Zagrebu“, Narodne no- 
vine, 16. 2. 1918., 3; Imenik dostojanstvenika, 145. Usp. i: LAJNERT, ,Dioničarsko društvo 
vicinalne željeznice Vinkovci-Brčko", 157. 

5 LAJNERT, ,Kratki pregled rada Generalnoga ravnateljstva državnih željeznica“, 159-171. 

!*_HR-HDA-881-ZR, inv. br. 638: FILIPAŠIĆ, Prevrat godine 1918., 12-13. 

"7 [sto, 14. 

* Naredba glede premještenja glavnih sjedišta obrtnih i industrijalnih poduzeća“, Zbor- 
nik zakona i naredaba. Godina 1918., 548. 

poduzeća. Rok za prijenos njihovih sjedišta određen je do kraja prosinca 1918. 
godine. Ako bi željeznička i brodarska poduzeća bila važnim razlozima spri- 
ječena obaviti prijenos svojega sjedišta i protokolaciju do kraja prosinca 1918., 
trebala su do toga roka prijaviti svoj upis u trgovački registar onoga trgovač- 
kog suda koji je trebao biti nadležan za njihovo buduće sjedište. Poduzeća su 
ujedno trebala zamoliti povjerenika za obrt, trgovinu i industriju produženje 
roka za prijenos sjedišta i protokolaciju. O svakoj prijavi trgovački sud bio je 
dužan odmah obavijestiti povjerenika za obrt, trgovinu i industriju. Za slučaj 
da poduzeća nisu podnijela prijavu u određenom roku ili nisu zamolila povje- 
renika produženje roka za prevođenje, ili ako nisu obavila prevođenje u roku, 
trebala su biti stavljena pod prisilnu upravu te im je trebao biti imenovan se- 
kvestar. Za provođenje prisilne uprave i daljnje postupanje sa sekvestriranim 
poduzećima trebale su biti izdane naknadne odredbe." Što se Lonjskopoljske 
željeznice tiče, prijenos sjedišta iz Budimpešte u Zagreb i protokolacija kod 
nadležnoga suda nisu se dogodili sve do 20. lipnja 1921. Glavni razlog kašnje- 
nja bio je taj što je Država SHS prestala postojati već 1. prosinca 1918., a no- 
vostvorenom Kraljevstvu Srba, Hrvata i Slovenaca (SHS) ipak je trebalo neko 
vrijeme da ponovo potakne to pitanje. Treba napomenuti da je protokolacija 
kod svih dioničarskih društava vicinalnih željeznica uslijedila tek nakon stva- 
ranja Kraljevstva SHS, kod nekih već za nekoliko mjeseci, a kod nekih tek za 
nekoliko godina.“ 


Najdetaljniji prikaz stanja željezničkoga prometa krajem 1918. na prostoru 
Hrvatske i Slavonije koji je autor u svojem dosadašnjem istraživanju pronašao 
dao je Vilim Filipašić u neobjavljenoj zbirci pod nazivom Prevrat godine 1918. 
i željeznice u Hrvatskoj i Slavoniji.?! 

Vilim Filipašić, kao zastupnik hrvatsko-slavonskih željeznica, bio je dele- 
giran pri Ravnateljstvu Kraljevskih ugarskih državnih željeznica u Budimpe- 
šti te je samim time bio ne samo svjedok nego i stvaratelj željezničke povijesti. 
Cjelokupna zbirka sastavljena je od prijepisa službenih telegrama koji su do- 


9 Naredba o prenosu željezničkih i brodarskih poduzeća", Zbornik zakona i naredaba. 
Godina 1918., 552-553. Sekvestar (engl. sequester; njem. Sequester; franc. sćquestre), imovina 
ili dio imovine određene fizičke ili pravne osobe stavljena pod privremeno upravljanje radi 
zaštite interesa i sigurnosti države, prirode, spomenika kulture, ljudskoga okoliša i zdravlja 
ljudi. Vidi: ,Sekvestar", 1447. 

2 Tako je npr. protokolacija Dioničarskoga društva vicinalne željeznice Križevci — Bje- 
lovar — Virovitica — Barcs sa sjedištem u Zagrebu uslijedila 30. siječnja 1919., protokolacija 
Dioničarskoga društva Prve jugozapadne krajiške mjesne željeznice sa sjedištem u Zagrebu 5. 
lipnja 1919., protokolacija Dioničarskoga društva vicinalne željeznice Ruma - Klenak sa sje- 
dištem u Zagrebu 30. lipnja 1921., protokolacija Dioničarskoga društva željeznice Čakovec — 
Zagreb sa sjedištem u Zagrebu 12. studenog 1921., a protokolacija Dioničarskoga društva Sla- 
vonske vicinalne željeznice sa sjedištem u Zagrebu uslijedila je 4. rujna 1924. Usp. LAJNERT, 
»Dioničarsko društvo vicinalne željeznice Križevci-Bjelovar-Virovitica-Barcs", 36; LAJNERT, 
»Dioničarsko društvo Prve jugozapadne krajiške mjesne željeznice", 94; LAJNERT, ,Dioni- 
čarsko društvo vicinalne željeznice Ruma-Klenak*, 54; LAJNERT, Povijest željeznica u Hr- 
vatskom zagorju, 188; LAJNERT, ,Dioničarsko društvo Slavonske vicinalne željeznice“, 183. 

* HR-HDA-881-ZR, inv. br. 638: FILIPAŠIĆ, Prevrat godine 1918., 1-166. 

stavljani Poslovnoj (prometnoj) upravi Kraljevskih ugarskih državnih želje- 
znica u Zagrebu te novoosnovanom zagrebačkom Generalnom ravnateljstvu 
državnih željeznica SHS u Zagrebu od nadređenih i podređenih tijela. Zbirka 
obuhvaća period od 20. listopada do 5. prosinca 1918. godine. U uvodnom 
dijelu svojega teksta Filipašić na nekoliko stranica daje izvrsnu analizu stanja 
željezničkoga prometa na prostoru Države SHS, temeljenu na spomenutim te- 
legramima te osobnom iskustvu. Prema njegovu prikazu, stanje željezničkoga 
prometa u zemlji neposredno nakon 29. listopada 1918. bilo je iznimno loše. 
Veći dio željezničkoga osoblja iz tih krajeva pobjegao je u Mađarsku. Velika 
je sreća za Hrvatsku i Slavoniju da su barem čuvari pruga bili većinom do- 
maći ljudi. Stanovništvo je — što samo, što u društvu sa zelenim kaderom* 
- navaljivalo na željezničke stanice i magazine, što se često izrodilo u pljačku, 
razaranje i ubijanje. Činjenica je da su mnoge stanice do kraja opljačkane, da 
je mnogo robe iz staničnih skladišta i iz vagona odneseno i da je vagonski 
park, koji je i bez toga bio u lošem stanju, bio nasilno oštećivan. Bilo je sta- 
nica koje su izgorjele, iz drugih je odnesen cjelokupan inventar, a i potrošni 
materijal za svakodnevnu službu. Zbog tih pljački, ali i zbog nestašica uzro- 
kovanih ratnom situacijom, stanice su ostale bez gorivoga drva i ugljena, bez 
petroleja i drugih potrepština. Mađari se brinu za uspostavu prometa između 
svoje zemlje i Rijeke, odakle moraju otpremiti mnoštvo ranjenika i bolesni- 
ka. Zbog raznih prilika, a osobito zbog pomanjkanja osoblja, u novostvorenoj 
Državi SHS promet se zaustavio sam od sebe te su činjeni veliki napori da se 
ponovo uspostavi. Zbog toga je došlo do poteškoća u dovozu hrane. Pojavile 
su se i poteškoće s nabavom ugljena za lokomotive. Mađari su počeli razmje- 
njivati željezničko osoblje s Generalnim ravnateljstvom državnih željeznica u 
Zagrebu te su obavljani premještaji. Preseljenje osoblja išlo je veoma teško jer 
su mađarske vlasti hrvatskom osoblju oduzimale živežne namirnice na svojoj 
granici. U Državi SHS i Narodno vijeće i vojne vlasti rekvirirali su pošiljke što 
su ih tu i tamo našli u željezničkim vagonima. Željeznica je jedva održavala 
kakav-takav promet, no istovremeno se od nje tražilo da organizira i posebne 
vlakove“ za pojedince. Vođena je velika briga da se iz Mađarske privuku na 


?* Vojnici koji su se u vrijeme Prvoga svjetskog rata skrivali po šumama da bi izbjegli vojnu 
službu u austrougarskoj vojsci. Vidi: , K4der v. kadar; Zeleni k4der“, u: KLAIĆ, Rječnik stra- 
nih riječi, 641. O zelenom kaderu pisali su razni autori. Vidi npr. BOGDANOVIĆ, »Kategorije 
zelenog kadra 1918. godine"; MARTAN, ,Nemiri u Hrvatskoj"; BANAC, ,,I Karlo je o'šo u 
komite*. 

2 Tako je npr. srpski prijestolonasljednik izrazio želju da proputuje Hrvatskom i Slavoni- 
jom. U skladu s tim, Većeslav Wilder, povjerenik za željeznice SHS-a, poslao je mađarskome 
ministru trgovine u Budimpešti tu informaciju s molbom da se za tu svrhu opremi posebni 
vlak koji bi se sastojao od jednoga salonskog vagona za prijestolonasljednika, jednoga spava- 
ćeg vagona za pratnju, jednoga jedaćeg vagona i jednoga vagona I. razreda. Zamolio je mi- 
nistra da tako sastavljen vlak pošalje u Zemun. Ujedno ga je zamolio da za ovdašnju vladu 
odnosno željeznicu stavi na raspolaganje dva spavaća vagona, dva jedaća vagona, 10 vagona 
I. razreda i tri salonska vagona. Wilder je ujedno 22. studenog 1918. pozvao natkontrolora 
Vilima Filipašića, predstavnika željeznica SHS-a u Ravnateljstvu Mađarskih državnih želje- 
znica u Budimpešti (Magyar Allamvasutak - MAV), neka intervenira kod ministra trgovine i 

teritorij zagrebačkoga Generalnog ravnateljstva svi željezničari Hrvati ili Srbi 
koji su bili na službi u Mađarskoj. K tome treba uzeti u obzir i činjenicu da su 
svi službeni pravilnici i propisi na prugama Hrvatske i Slavonije bili izdani 
samo na mađarskom jeziku, pa ih novo osoblje nije razumjelo. Iznimka je 
nekoliko pravilnika za niže osoblje koji su bili prevedeni i na hrvatski. Tre- 
balo je primiti na tisuće novoga osoblja za prometnu i komercijalnu službu, 
vlakovođe, manipulante, konduktere, kočničare, skretničare, blagajnike, skla- 
dištare itd. te ih pomoću mađarskih pravilnika izučiti i pripremiti za ispite iz 
njihovih struka. Kada je 1. prosinca 1918. stvoreno Kraljevstvo SHS, vidjelo 
se da tako velikih neprilika i nereda nije bilo ni u jednom drugom dijelu no- 
vostvorene države.“ Od mnoštva primjera uništavanja i pljački željezničke 
infrastrukture te ubojstava željezničara u Filipašićevoj zbirci telegrama na- 
vedimo samo nekoliko: 29. listopada vojnici su polupali prozor čekaonice na 
stanici Zdenčina, pucali su iz vlaka na stanici Bjelovar, opljačkani su vlakovi 
na riječkoj pruzi te na pruzi Karlovac — Caprag, 31. listopada opljačkani su 
vlakovi na pruzi Zagreb - Koprivnica, zeleni kader pljačkao je infrastrukturu 
te ubijao željezničare oko Nove Gradiške i Okučana, 2. studenog zeleni kader 
opljačkao je željezničku stanicu u Volinji itd.?? 

Što se konkretno tiče stanica na Lonjskopoljskoj željeznici, spomenimo 
nekoliko primjera preuzetih iz telegrama. Tako je 29. listopada 1918. Lajos 
Mćszaros, upravitelj postaje Novoselec — Križ, zatražio Prometnu upravu u 
Zagrebu poduzimanje mjera da se zadržani teret na njegovoj stanici odmah 
pošalje dalje jer nije mogao snositi odgovornost za eventualnu provalu. Po 
njegovu mišljenju, oružništvo i njegovo osoblje bili su nepouzdani.“ 

Istoga dana glavar postaje Lipik, Pandur, obavijestio je zagrebačku Pro- 
metnu upravu da buntovnici“ u blizini postaje ubijaju i pljačkaju. Po njegovu 
mišljenju, stanje je zbog toga bilo neizdrživo. Glavar postaje zaključao je služ- 


spomenutoga Ravnateljstva da se dobiju ti vagoni. Wilder je istoga dana zamolio Filipašića da 
posebni vlak za srpskoga prijestolonasljednika ne šalje u Zemun nego u Zagreb. Filipašić je 
23. studenog 1918. iz Budimpešte obavijestio zagrebačko Generalno ravnateljstvo željeznica 
da će za putovanje prijestolonasljednika MAV poslati salonski vagon generalnoga ravnatelja 
državnih željeznica Masirevicha, a da se eventualno upotrijebi i banov salonski vagon. Ne- 
koliko spavaćih i jedaćih vagona trebalo se nalaziti na teritoriju SHS. Ako vagona nije bilo, 
MAV se obvezao da će za posebni vlak poslati na preuzimanje u Đekenješ (Gyćkćnyes) jedaći 
i spavaći vagon, ali je htio jamstvo da će vagoni biti vraćeni u izvornom stanju ili da će šte- 
ta biti podmirena. Wilder je 24. studenog 1918. obavijestio Filipašića da na teritoriju SHS-a, 
osim Rijeke, nema nijednoga spavaćeg i jedaćeg vagona. Zatražio je od MAV-a neka odmah 
pošalju spavaći i jedaći vagon za posebni vlak u Đekenješ te preuzeo jamstvo za njih. Filipašić 
je 24. studenog 1918. obavijestio Generalno ravnateljstvo državnih željeznica u Zagrebu da se 
za posebni vlak za prijestolonasljednika šalje vlakom broj 1010 iz Budimpešte jedan spavaći i 
jedan jedaći vagon posve opskrbljen. Usp. HR-HDA-881-ZR, inv. br. 638: FILIPAŠIĆ, Prevrat 
godine 1918., 135-138. 

%4 [sto,5-8. 

25 Isto, 34, 37, 39, 52, 53, 54, 70. 

25 Isto, 38. 

"U telegramu se ne navodi tko su bili buntovnici i ustaše. Vjerojatno je riječ o zelenom 
kaderu. 

bene prostorije i skladište, a novac spremio na sigurno mjesto. U pomanjkanju 
vlaka pobjegao je pješke do Pakraca, a odatle vlakom za izbjeglice službenika 
Južne željeznice u Barcs. Poručio je da će se javiti iz Barcsa ako usput ne padne 
žrtvom ustaša.?* 


Istoga dana službenik Gero iz stanice Dugo Selo javio je zagrebačkoj Pro- 
metnoj upravi da je s osobljem bio primoran pobjeći jer nisu više mogli pod- 
nositi teror“ zelenoga kadera*“, kojih se na stanici sakupilo na stotine. Ko- 
lodvorsku gostionicu i stan potpuno su razorili i zapalili. Strojovođi Istvanu 
Kissu uspjelo je ugasiti vatru, inače bi čitava stanica bila izgorjela. Stvari želje- 
zničkoga osoblja velikim su dijelom propale jer se nisu imale kamo spremiti 
na sigurno. Osoblju je ipak pošlo za rukom spasiti u vagonu za pokućstvo vri- 
jedne spise i škrinju za vozne karte. Novac i vrijednosne papire Gerd je trebao 
predati uz priznanicu. Zbog neprekidnih borbi, koje su tada trajale već četiri 
dana, te zato što nije jeo niti spavao, Gerd se osjećao tako loše da je više puta 
padao od iscrpljenosti. Zamolio je zagrebačku Prometnu upravu odredbe i 
nekoliko dana dopusta jer od gladi i pretrpljenoga stresa nije mogao stajati na 
nogama. Svoje spašene stvari trebao je odvesti u Mađarsku. Njegova supruga 
već je pobjegla, pa ju je on krenuo tražiti." 

Prometna uprava u Pečuhu (Pćcs) obavijestila je 29. listopada 1918. zagre- 
bačku Prometnu upravu da su primili dojave iz Novske da je trenutačno ondje 
nemoguće obavljati prometnu službu bez pogibelji. Stoga vlakovi s vicinalne 
pruge nisu tamo mogli ulaziti. Već u Capragu* stanje je bilo bolje te je osoblje 
bilo na svojemu mjestu obavljajući službu.?* 

Sa 29. na 30. listopada 1918. iz Dugog Sela obavijestili su Generalnu kan- 
celariju Narodnoga vijeća da zeleni kader pali i plijeni te je postavljeno pitanje: 
Je li otposlana vojska? 

Glavar postaje Dugo Selo, Vučetić, zamolio je 31. listopada 1918. Promet- 
nu upravu Zagreb da za Gradec i Vrbovec*“ te za stanice južno od Ivanić-Gra- 
da* najhitnije pošalju strojne puške i streljivo. Naime, prema njegovim riječi- 


23. HR-HDA-881-ZR, inv. br. 638: FILIPAŠIĆ, Prevrat godine 1918., 38. 
* U telegramu se koristi izraz zulum. 
U telegramu se koristi izraz pobjegli vojnici. 

31 HR-HDA-881-ZR, inv. br. 638: FILIPAŠIĆ, Prevrat godine 1918., 41. 

? U telegramu se ne navodi razlog nemogućnosti obavljanja prometne službe u Novskoj, 
no iz telegrama koji je glavar postaje Dugo Selo poslao 5. studenog 1918. Generalnom ravna- 
teljstvu u Zagrebu očito je da je bila riječ o nemirima i pljački. Vidi: Isto, 91-92. 

3 Državna pruga Sisak - Caprag - Novska — Brod bila je u nadležnosti Poslovne uprave 
u Pečuhu. Vidi: Imenik dostojanstvenika, 149-150. Usp. i: LAJNERT, Ustroj željeznica, 39; 
VUJASINOVIĆ, Upravno i poslovodno osoblje na željeznicama, 370-371. 

%  HR-HDA-881-ZR, inv. br. 638: FILIPAŠIĆ, Prevrat godine 1918., 41. 

#5 Litografirane bilješke, odnosno telefonske vijesti Generalne kancelarije Narodnoga vije- 
ća od 22 sata 29. listopada do 7:30 30. listopada 1918. Usp. Isto, 46. 

** Gradec, Vrbovec i Dugo Selo nalazili su se na pruzi Gyćkćnyes — Rijeka. Vidi: Imenik 
dostojanstvenika, 146-147. 

7 Ivanić-Grad se nalazio na pruzi Dugo Selo - Novska. Vidi: Isto, 147. 

ma, zeleni kader obavijestio ih je da te večeri mogu računati na žestoki napad, 
pa im je život bio ugrožen.?* 

Mjesni odbor Narodnoga vijeća u Pakracu zamolio je 3. studenog 1918. 
zagrebačko Generalno ravnateljstvo da pošalje u Pakrac vlak koji je stajao na 
stanici u Kutini. Pruga je bila netaknuta.?* 


Glavar postaje Dugo Selo, Vučetić, javio je 5. studenog 1918. Generalnom 
ravnateljstvu u Zagrebu da su na pruzi Dugo Selo - Novska i Banova Jaruga 
- Pakrac nemiri i pljačke prestali. Kolodvor Kutina bio je demoliran, a vozne 
karte, tiskanice i ostali službeni napuci oko kolodvora porazbacani. Brzojav 
sa stolom bio je tako razbijen da se nije mogao upotrijebiti i brzojaviti, pa je 
iskopčan iz brzojavnoga voda. Zbog toga je križanje vlakova bilo nemoguće 
brzojavno uspostaviti. Kolodvorski namještaj i druge potrepštine u Banovoj 
Jarugi bili su dijelom porazbijani, a dijelom su manjkali. Vozne karte, služ- 
beni napuci te cjenici bili su porazbacani po kolodvorskim prostorijama i 
oko njih. Brzojav je bio oštećen, a 5. studenog doveo ga je u red brzojavni 
nadziratelj Filip, pa je kolodvor bio uspostavljen za promet vlakova. Činov- 
nik Farkas javio je da se u Kutini nalazio činovnik Konig, a u Banovoj Jarugi 
osim Glicka nije bilo ni glavara ni prometnoga činovnika. Na drugim stani- 
cama šteta je bila manja, npr. razlupani prozori. Osoblje je većim dijelom bilo 
na radnome mjestu te se promet, i to samo po danu, mogao uspostaviti na 
cijeloj pruzi. Na otvorenoj pruzi štete nije bilo. Vlak 5512 koji je 4. studenog 
prijepodne poslan do Pakraca vratio se 5. studenog u potpunom redu. Što se 
tiče kutinskoga brzojava, brzojavni nadziratelj Filip telegramom je naručio 
iz Zagreba potrebne stvari, koje je trebalo 6. studenog poslati u Kutinu radi 
uspostave brzojavnoga spoja.“ 


Dana 5. studenog 1918. činovnik iz stanice Novska, Nador, po naredbi 
nadzornika Neubergera javio je zagrebačkom Generalnom ravnateljstvu da su 
kod njih obavljali službu: 1 činovnik, I kandidat nadzornika stanice s brzojav- 
nim ispitom, 1 skladištar, 3 skretničara s ispitom, 14 kočničara, 10 pomoćnih 
kočničara, 2 prtljažara, 5 redatelja kola, 4 skretničara, I lampist, 5 radnika za 
ugljen, 4 skladišna radnika i 1 predložač. Na stanici je preuzeo stražu jedan 
časnik sa 15 vojnika narodne straže. S lonjskopoljske pruge prispio je 5. stu- 
denog vlak broj 5512, a krenuo je broj 5503. U Banovoj Jarugi i Kutini nisu se 
mogla obavljati ukrštavanja. Do tada ondje nije bilo osoblja. Po naredbi nad- 
zornika Neubergera, činovnik Nador poslan je 5. studenog s komisionalnim 
vlakom u Novsku, gdje je činovnik Dodigović bio bolestan. Ovdje je bio na 
ispomoći nadzornik stanice Schmellas iz Dubice, te su tako njih dvojica obav- 
ljali prometnu službu. Kandidat nadzornika stanice Orešković obavljao je po 
danu službu telegrafista (brzojavljača).“! 


** HR-HDA-881-ZR, inv. br. 638: FILIPAŠIĆ, Prevrat godine 1918., 54. 
9% Isto, 85. 

49% Isto, 91-92. 

“1 Isto, 93. 

Činovnik Farkas javio je 5. studenog 1918. iz Banove Jaruge da su se na 
pruzi Dugo Selo - Novska i Banova Jaruga - Pakrac nemiri stišavali. Na sta- 
nici Banova Jaruga ležali su inventarski predmeti djelomično razlupani, a dje- 
lomično su manjkali. Vozne karte, spisi, tarife, napuci i tiskanice ležali su po- 
razbacani po stanici i prostorijama. Brzojavne naprave bile su pokvarene, ali 
ih je pridošli nadziratelj brzojava već popravio, pa se promet vlakova mogao 
nesmetano odvijati. U Banovoj Jarugi nije bilo ni glavara stanice ni promet- 
nika. Na stanici Pakrac nije bilo prometnoga činovnika. Na otvorenoj pruzi 
nije bilo štete.“ 


Vršitelj dužnosti predstojnika stanice Novska, Nador, javio je 10. stude- 
nog 1918. zagrebačkom Generalnom ravnateljstvu da je toga dana vlakom 
broj 5503 poslan u zagrebačko spremište sljedeći spašeni materijal: u kolima 
broj 164413 — 3 bačve mineralnoga ulja za mazanje, 12 bačava petroleja za 
motore i 6 bačava benzina, u kolima broj 718690 — 23 bačve plavoga ulja, u 
kolima broj 162978 - 14 bačava petroleja za motore i 9 bačava mineralnoga 
ulja za mazanje, u cisterni broj 503921 - benzin. Od ukradene robe, koja se 
mogla naći u selu, moglo se očekivati da će biti dopremljeno još nekoliko 
bačava ulja.“ 


Činovnik stanice Banova Jaruga, Pandur, javio je 15. studenog 1918. za- 
grebačkom Generalnom ravnateljstvu da zeleni kader još uvijek pljačka, radi 
zulume te stavlja u opasnost javnu sigurnost po tamošnjim selima. S obzirom 
na to da su na stanici u pomanjkanju druge straže stražarsku službu noću 
obavljali prtljažar i kočničar, koji su uz to obavljali i redovitu službu danju, 
Pandur je zamolio oružanu četu od 8-10 ljudi te hitne odredbe da se provalje- 
na vrata i prozori mogu zatvoriti. Samo se tako mogla preuzeti odgovornost 
za sigurnost imetka željeznice.“ 


Lonjskopoljska željeznica u periodu Kraljevine Srba, Hrvata i 
Slovenaca / Jugoslavije 


Nakon 1. prosinca 1918., kada je stvoreno Kraljevstvo SHS, pruge Lonj- 
skopoljske vicinalne željeznice potpale su pod nadležnost novoformirane Di- 
rekcije državnih željeznica Zagreb.“ Zagrebačka željeznička direkcija, kao i 
sve ostale željezničke direkcije na prostoru Kraljevstva SHS / Kraljevine SHS 
/ Kraljevine Jugoslavije, bila je izravno podređena Ministarstvu saobraćaja, 
odnosno Generalnoj direkciji državnih željeznica u Beogradu, koja je potpa- 
dala pod samo Ministarstvo. Generalna direkcija služila je kao veza između 
Ministarstva saobraćaja i direkcija te je nad njima imala izravnu nadzornu 


+ Isto, 96. 

“3 Isto, 110. 

“4 Isto, 125. 

#5 MANAKIN, Almanah, 226, II-5. 

vlast.“ Tako je centralizacija nad željezničkim sustavom samo premještena 
iz Budimpešte u Beograd. U prvo vrijeme centralizacija je bila i opravda- 
na zbog hitne potrebe za spajanjem i unificiranjem više posve različitih 
željezničkih sustava u jednu prometnu, tarifnu, personalnu, normativnu i 
tehničko-tehnološku cjelinu.“ Dogodile su se i promjene u važnosti pru- 
ga. Tako glavni željeznički smjer više nije vodio prema Budimpešti, kao u 
nekadašnjoj Austro-Ugarskoj Monarhiji, već prema Beogradu kao glavnom 
gradu novostvorene države.“ 


S obzirom na privredni interes te radi odštete za štete nanijete ratom, 
ministar trgovine i industrije Kraljevstva SHS odlučio je 30. travnja 1919. da 
se sve tvrtke i imovina u Kraljevstvu koje su pripadale fizičkim ili pravnim 
osobama tzv. neprijateljskih država stave pod državni sekvestar te podvrgnu 
likvidaciji. Sve dotadašnje povlastice i koncesije prestale su vrijediti.“ 


Na temelju Pravilnika za izvršenje Uredbe o imovini neprijateljskih po- 
danika od 26. lipnja 1920., neprijateljskima su smatrani podanici Austrije, 
Mađarske, Njemačke, Turske i Bugarske. Pod dobrima, pravima i interesima 
neprijateljskih podanika koji su se morali prijaviti smatrala se sva pokretna 
i nepokretna imovina. Podanicima neprijateljskih država nisu se smatrali 
podanici novoustrojenih država Čehoslovačke i Poljske, kao i oni koji su po 
ugovorima o miru postali punopravni podanici Kraljevstva SHS, Francuske, 
Engleske, Italije, Rumunjske i Grčke." 


U skladu s navedenim, ministar trgovine i industrije imenovao je 17. svib- 
nja 1919. državne komesare za sve vicinalne željeznice, i to: savjetnika dr- 
žavnih željeznica Ernesta Paniana, inspektora državnih željeznica Rajmunda 
(Raimunda) Lapainea i natkontrolora državnih željeznica Belu Bodnara. Mi- 
nistar je pozvao sve nadležne civilne i vojne vlasti da na sve moguće načine 
pomognu komesarima u obavljanju njihova posla.“ 

Na teritoriju Kraljevine SHS/Jugoslavije nalazilo se nakon završetka Pr- 
voga svjetskog rata preko 3000 km vicinalnih željeznica u vlasništvu 37 dio- 
ničarskih društava. Većinom su imala svoja sjedišta u Austriji i Mađarskoj." 

Jugoslavija je ugovorima o miru (čl. 267. i 320. Saint-germainskoga ugo- 
vora potpisanog 1919. s Austrijom i čl. 250. i 304. Trianonskoga ugovora pot- 


“* LAJNERT, ,Ustroj Direkcije Jugoslavenskih državnih željeznica", 185-226. 

“Opširnije o stanju i problematici željezničkoga sustava prilikom ujedinjenja u novostvo- 
renu Kraljevinu SHS vidi: Isto. 

“#* HR-HDA-905-ZGN, XXIV-14 (Iskaz željeznica u Kraljevini Hrvatskoj i Slavoniji iz- 
građenih i projektiranih do kraja godine 1917.); Statistika Jugoslovenskih železnica za godinu 
1937., 144 (Železnička karta Kraljevine Jugoslavije). 

* Rješenje o popisu, sekvestru i likvidaciji imovine neprijateljskih podanika, Narodne 
novine, 9. 5. 1919., 1. 

% Pravilnik za izvršenje Uredbe o imovini neprijateljskih podanika", Narodne novine, 7. 
8. 1920., 1-3. 

" LAJNERI, ,Dioničarsko društvo vicinalne željeznice Vinkovci-Brčko“, 158-159. 

?* LAJNERI, ,Dioničko društvo vicinalne željeznice Petrovaradin-Beočin“, 190. 


198 


SINIŠA LAJNERT, Likvidacija Dioničarskoga društva Lonjskopoljske željeznice... ČSP, br. 1, 187-224 (2022) 


pisanog 1920. s Mađarskom**) bila obvezana pravne i financijske odnose tih 
društava regulirati po principu poštovanja privatnoga vlasništva.“ 

Za rješavanje pitanja vicinalnih željeznica u ugarskom dijelu Austro-Ugar- 
ske Monarhije bio je nadležan Trianonski ugovor. To se, naravno, odnosilo i 
na Lonjskopoljsku željeznicu. 


Godine 1921. sjedište Lonjskopoljske željeznice d.d. seli se iz Budimpešte 
u Zagreb.“ Tako je Kraljevski sudbeni stol kao trgovački sud u Zagrebu 20. 
lipnja 1921. dao na znanje da je u trgovački registar upisana Lonjskopoljska 
željeznica d.d. sa sjedištem u Zagrebu. Društvo se temeljilo na pravilima od 8. 
siječnja 1921. Svrha Društva bila je: izgradnja i držanje u prometu parovozne 
željezničke pruge koja je vodila od Dugog Sela do Novske i od Banove Jaruge 
do Pakraca; izgradnja i držanje u prometu svih onih glavnih, pobočnih i in- 
dustrijskih željezničkih pruga koje bi Društvo ubuduće na temelju ugovora ili 
koncesijske isprave ili posebnim odobrenjem Vlade gradilo, nabavilo ili uzelo 
u zakup; kupnja, uporaba, uzdržavanje u prometu i prodaja onih zemljišta, 
šuma, tvornica, strojeva i inih tvornica ili drugih poduzeća koje bi Društvo 
s pravom vlasništva nabavilo ili uzelo u zakup, svaki otpremni posao i svako 
otpremno poduzeće koje bi Društvo zajedno sa svojim željeznicama ili onim 
uzetim u zakup te svojim industrijskim poduzećima uredilo bez povrede da- 
nih povlastica i dozvola. Predviđeno je da Društvo postoji do 5. lipnja 1986. 
Društvo je moglo i prije prestati s poslovanjem u sljedećim slučajevima: ako 
država na temelju koncesije otkupi njegove pruge, osim ako otkup ne uslijedi 
na temelju godišnje rente; ako se Društvo fuzionira s nekim drugim željeznič- 
kim društvom te ako bi se pruge u njegovu vlasništvu, s prethodnim odobre- 
njem Vlade, prodale odnosno ako se ne odluči za daljnji opstanak Društva. 
Temeljna glavnica iznosila je i dalje 9.940.000 kruna, od toga 2.940.000 kruna 
temeljnih dionica i 7.000.000 kruna prvenstvenih dionica. Članovi ravnatelj- 


ČI. 250. Trianonskoga ugovora kaže sljedeće: ,Bez obzira na odredbe čl. 232. i Dodat- 
ka IV., dobra, prava i interesi ugarskih pripadnika ili društava pod njihovim nadzorom, koji 
su se nalazili na teritoriji nekadašnje Austro-Ugarske Monarhije neće se moći zaplijeniti ili 
likvidirati sukladno tim odredbama. Ta dobra, prava i interesi vratiti će se zainteresiranim 
stranama, oslobođeni od svake takve mjere ili od svake druge mjere raspolaganja, prinudne 
administracije ili sekvestra, poduzete od 3. studenoga 1918. do stupanja na snagu ovog Ugovo- 
ra. Oni će se vratiti u stanju u kome su bili prije primjene mjera o kojima je riječ. Potraživanja, 
koja bi na temelju ovog člana mogli uputiti ugarski pripadnici, podnijeti će se Mješovitom 
izbornom sudu predviđenom u članu 239... ČI. 304. Trianonskoga ugovora kaže sljedeće: ,,U 
cilju, da se osigura redovita eksploatacija željezničkih mreža bivše Austro-Ugarske Monar- 
hije, koje su koncesionirane privatnim društvima, a koje po odredbama ovog Ugovora leže 
na teritoriji više država, ima se administrativna i tehnička reorganizacija tih mreža za svaku 
pojedinu mrežu napose regulirati sporazumno između koncesioniranih društava i država, 
koje su po svojoj teritoriji zainteresirane. Sporovi u kojima se ne bi moglo doći do sporazu- 
ma, podrazumijevajući tu sva pitanja o tumačenju ugovora o otkupu pruga, podnijeti će se 
izbornim sucima koje će odrediti Savjet Lige naroda...? Vidi: Ugovor o miru, 123, 141. Usp. i: 
HR-HDA-136-DJDŽ/Z, kut. br. 124, ur. br. 369/U.O. Zahvaljujem Jadranu Jeiću na pomoći u 
prikupljanju literature za ovaj rad. 

** LAJNERI, ,Dioničko društvo vicinalne željeznice Petrovaradin-Beočin“, 190. 

55 Compass. Finanzielles Jahrbuch Tschechoslovakei-Jugoslavien, 1922., 1398. 

stva bili su dr. Ladislav Halaszy, Bela Hoffer, Ljudevit Jellinek, dr. Ljudevit 
Szeplaky, Gjorgje Velisavljević, dr. Stanko Šverljuga, Kamilo Bošnjak, Makso 
Antić, dr. Želimir Mažuranić, Vladimir Fleck, Ernst Ehrlich i Baltazar Hor- 
vat.** Novo ravnateljstvo činili su većinom državljani Kraljevstva SHS." 


Rješenjem ministra pravde br. 5827 od 24. rujna 1920., uprava svih sekve- 
striranih vicinalnih željeznica na teritoriju Hrvatske i Slavonije povjerena je 
Upravnom odboru vicinalnih željeznica u Zagrebu. Taj se odbor sastojao od 
pet državnih službenika te je imao zadatak štititi državne interese i brinuti 
se da dioničarska društva pod sekvestrom racionalno upravljaju imovinom, 
dok su njihovi prihodi slani Upravi fondova u Beograd. Eksploataciju nad tim 
vicinalnim željeznicama vršile su državne željeznice. 


Pod sekvestrom i upravom Upravnoga odbora vicinalnih željeznica u 
Zagrebu nalazilo se 14 vicinalnih željeznica, među kojima je bila i Lonjsko- 
poljska željeznica.“ Cjelokupna problematika vezana za vicinalne željeznice 
rješavana je od tada preko Upravnoga odbora koji ih je zastupao.“ 


Poreze i namete sekvestriranih vicinalnih željeznica doznačivao je Uprav- 
ni odbor preko Direkcije državnih željeznica Zagreb te su se u tom pogledu 
porezni uredi i poglavarstva gradova i upravnih općina trebali izravno obra- 
ćati Upravnom odboru vicinalnih željeznica, a ne Direkciji državnih željezni- 
ca u Zagrebu. Upravni odbor svima je naglasio da se tražbine ne doznačuju 


5% Upisi tvrdka", Narodne novine, 22. 7. 1921., 4. Od navedenih osoba, u knjizi Ko je ko 
u Jugoslaviji spominje se samo nekoliko njih. Tako je Gjorgje Velisavljević (rođen 11. travnja 
1864. u Velikom Bečkereku /danas Zrenjanin/) bio glavni direktor Srpske banke u Zagrebu 
te upravitelj Državne klasne lutrije u Beogradu. Završio je Trgovačku školu u Velikom Bečke- 
reku. Živio je u Zagrebu. Dr. Stanko Šverljuga (rođen 1880. u Zagrebu) bio je potpredsjednik 
i generalni direktor Hrvatske eskomptne banke te predsjednik Zagrebačke burze za robu i 
vrednote. Završio je gimnaziju i Sveučilište u Zagrebu te Trgovačku akademiju u Beču. Živio 
je u Zagrebu. Makso Antić (rođen 1877. u Bakru) bio je generalni direktor Hrvatsko-slavonske 
zemaljske hipotekarne banke u Zagrebu, član uprava raznih novčanih, trgovačkih i industrij- 
skih poduzeća te burzovni vijećnik. Završio je Višu trgovačku školu u Zagrebu. Živio je u 
Zagrebu. Usp. Ko je ko u Jugoslaviji, 8, 149, 158. 

"Za usporedbu, na dan 31. prosinca 1913. članovi ravnateljstva Dioničarskoga društva 
Lonjskopoljske željeznice sa sjedištem u Budimpešti bili su: predsjednik grof Arthur (Artur) 
Berchtold, potpredsjednik Jen6 Szabo te Vladimir Bacsinszky, Ljudevit (Lajos) Jellinek, grof 
Sandor Teleki, dr. Gyula Kelemen, Mor Mezei, dr. Zoltan Okolicsanyi, dr. Jozsef Kovacs, Akos 
Boor, Bela Hoffer, Gyula Junkovich, dr. Richard Lukacs-Lessner, Armin Rosenberg, Mik- 
los Domokos, Bela Kisfaludi Lipthay, Vincze Nagy i Mark Aurel Fodroczy. Usp. LAJNERT, 
»Ustroj i djelovanje Dioničarskoga društva Lonjskopoljske željeznice“, 951. 

5% HR-HDA-136-DJDŽ/Z, kut. 124, ur. br. 377/U.O., 378/U.O. 

> Službene objave. Oglas", Narodne novine, 19. 12. 1922., 3; ,, Službene objave. Oglas", Na- 
rodne novine, 20. 12. 1922., 1. Osim Lonjskopoljske, pod sekvestrom i upravom Upravnoga od- 
bora vicinalnih željeznica u Zagrebu bile su i sljedeće vicinalne željeznice: 1. Dravsko-savska, 
2. Dunavsko-savska, 3. Križevci - Bjelovar — Virovitica — Barcs, 4. Pečuh - Donji Miholjac, 
5. Petrovaradin - Beočin, 6. Prekodunavska, 7. Ruma — Klenak, 8. Slavonska, 9. Sv. Lovrinc 
- Slatina - Našice, 10. Varaždin — Golubovec, 11. Vinkovci - Brčko, 12. Zabok — Stubica i 13. 
Zagorska: Čakovec - Zagreb. 

$* HR-HDA-573-BDH/Z, sv. br. 1217, dosje: ,Dioničarsko društvo Prve jugozapadne kra- 
jiške mjesne željeznice Zagreb". 

pojedinačno, već skupno više njih, tako da je bilo suvišno određivati rok pla- 
ćanja. Upravni odbor smatrao je neumjesnim groziti se ovrhom inventara že- 
ljeznice. Inventar se nipošto nije smio zaplijeniti jer je željeznici bio potreban 
za samu prometnu službu.“ 

Ovom prilikom navest ću samo neke od primjera iz rada Upravnoga od- 
bora vezano za Lonjskopoljsku željeznicu. Tako je npr. Upravni odbor 8. svib- 
nja 1923. poslao Direkciji državnih željeznica u Zagrebu podatak o poreznom 
dugovanju Lonjskopoljske željeznice za 1920. — 1922., koji je iznosio 840,87 
dinara. Upravni odbor zamolio je zagrebačku Direkciju da na teret navedene 
vicinalne željeznice čim prije doznači taj iznos Kraljevskom poreznom uredu 
u Novoj Gradiški.“ Dana 19. svibnja 1923. Direkcija državnih željeznica u Za- 
grebu zamolila je Upravni odbor da pristane na rušenje dvaju skladišta za žito 
na postajama Moslavina-Popovača i Kutina jer su bila trošna i neuporabiva te 
opasna u pogledu požara. Upravni odbor pristao je na rušenje skladišta ako 
zagrebačka Direkcija ishodi odobrenje od Ministarstva saobraćaja te ako troš- 
kove rušenja snose državne željeznice. Odbor je 20. kolovoza 1923. poslao 
zagrebačkoj Direkciji podatak o poreznom dugovanju Lonjskopoljske želje- 
znice za 1921. - 1923., koji je iznosio 509,12 dinara. Upravni odbor zamolio je 
zagrebačku Direkciju da, na temelju naredbe Ministarstva pravde br. S-3453 
od 2. travnja 1921., čim prije doznači navedeni iznos Kraljevskom poreznom 
uredu u Pakracu.“ 


Odsek za sekvestar Ministarstva pravde u Beogradu zatražio je 14. svibnja 
1923. od Sekcije za sekvestre Ministarstva pravde u Zagrebu da im dostavi 
procjenu trenutačne vrijednosti Lonjskopoljske željeznice.“ Sekcija za sekve- 
stre zatražila je 22. svibnja taj podatak od Upravnoga odbora vicinalnih že- 
ljeznica u Zagrebu. Upravni je odbor 18. lipnja u svojem odgovoru podsjetio 
na to da je koncesijskom ispravom iz 1896. efektivni građevni kapital Lonj- 
skopoljske željeznice iznosio 8.400.000 predratnih austrougarskih kruna. 
Taj kapital pretvoren u dinarsku protuvrijednost, prema mišljenju Upravnoga 
odbora, bio je pravi i potpuni ekvivalent trenutačne vrijednosti te željeznice te 
nije bila potrebna njezina posebna procjena. Upravni odbor podsjetio je i da 
željeznička koncesija traje 90 godina. U tom periodu moralo se dioničarsko 
društvo zadovoljiti prihodom postignutim iz maksimalnih tarifa, koje su bile 
utvrđene koncesijom. Dapače, bilo je dužno na zahtjev nadležnoga ministar- 


61 


»Službene objave. Oglas", Narodne novine, 19. 12. 1922., 3; ,, Službene objave. Oglas?, 
Narodne novine, 20. 12. 1922., 1. 

* HR-HDA-136-DJDŽ/Z, kut. 124, ur. br. 301/U.O. 

& HR-HDA-136-DJDŽ/Z, kut. 124, ur. br. 309/U.0. 

%“ HR-HDA-136-DJDŽ/Z, kut. 124, ur. br. 325/U.O. 

€ Osim Lonjskopoljske, u dokumentu se spominju i vicinalne željeznice Ruma - Klenak, 
Dunavsko-savska i Križevci - Bjelovar — Virovitica — Barcs. 

* Prema koncesijskoj ispravi iz 1896., efektivni građevni kapital uistinu je iznosio 
4.200.000 forinti, što je nakon zakonskoga uvođenja krunske vrijednosti iz 1892. odnosno 
1899. (1 forinta =2 krune) bio ekvivalent 8.400.000 kruna. Usp. LAJNERT, ,Ustroj i djelovanje 
Dioničarskoga društva Lonjskopoljske željeznice“, 944, 954. 

stva u javnom interesu sniziti tarife, osobito ako je čisti prihod nadmašivao 
5-7% koncesijski određenoga građevnoga efektivnoga kapitala. Sav taj prihod 
upotrebljavao se za pokriće upravnih troškova, za amortizaciju prvenstve- 
nih (prioritetnih) dionica, plaćanje dividendi na njih, a eventualni ostatak za 
amortizaciju i dividende temeljnih (osnovnih) dionica.“ 


U skladu s navedenim, Lonjskopoljska željeznica nije mogla dobiti veću 
vrijednost nego što je iznosio efektivni građevni kapital, čak i ako bi se pri- 
hodi porastom prometa podigli na bilo koju visinu. Posljedica toga bila je da 
Lonjskopoljska željeznica nije bila u stanju udovoljiti obvezama prema svojim 
prioritetnim dioničarima te su redovito bili u zaostatku s plaćanjem dividen- 
di. Prema podacima Upravnoga odbora, čisti prihod Lonjskopoljske željezni- 
ce prema efektivnom građevnom kapitalu iznosio je 1915. godine 3,72%." 


Nakon što je Dioničarsko društvo Lonjskopoljske vicinalne željeznice 
došlo pod sekvestar, a njegove pruge u eksploataciju državnih željeznica, ono 
nije više moglo sastavljati bilance. Direkcija državnih željeznica Zagreb, u čijoj 
je nadležnosti bila Lonjskopoljska vicinalna željeznica, uplaćivala je prihode 
sekvestriranih vicinalnih željeznica nakon odbitka svojih potraživanja i plat- 
nih naloga Upravnoga odbora vicinalnih željeznica u Zagrebu glede poreznih 
dugova i troškova sekvestracije u Upravu fondova pri Ministarstvu pravde u 
Beogradu.“ 

Prihvaćajući rješenje Komisije za likvidaciju od 26. ožujka 1923., a na te- 
melju Uredbe o imovini neprijateljskih podanika" od 21. lipnja 1920. te Pra- 
vilnika za izvršenje Uredbe o imovini neprijateljskih podanika" od 26. lipnja 
1920., Odsek za sekvestar Ministarstva pravde donio je 25. travnja 1923. rje- 
šenje o skidanju sekvestra s Dioničarskoga društva Lonjskopoljske vicinalne 
željeznice, uz sljedeće uvjete: 1. da Društvo da ovjerenu izjavu da se odriče 
prava traženja naknade štete učinjene sekvestrom te da snosi sve troškove se- 
kvestra, 2. da Društvo plati odgovarajući dio općih troškova, 3. da nepokret- 
nu imovinu ne smije otuđiti u roku od pet godina bez odobrenja nadležno- 
ga ministra, što se mora zabilježiti u gruntovnici, te da ima svoje sjedište na 
području Kraljevine, 4. da u upravnom odboru Društva bude najmanje 2/3 
državljana Kraljevine SHS, koji tu i stanuju, 5. da Društvo plati sve neplaćene 
općinske i državne poreze koje je bilo obvezno platiti te da o tome podnese po- 
tvrdu nadležne vlasti, 6. Društvu je trebalo vratiti njegov depozit" kod Uprave 


" HR-HDA-136-DJDŽ/Z, kut. 124, ur. br. 306/U.O. 

% Isto. 

€ [sto. 

2 Uredba o imovini neprijateljskih podanika", Narodne novine, 24. 7. 1920., 1-2. 

7 Pravilnik za izvršenje Uredbe o imovini neprijateljskih podanika", Narodne novine, 7. 
8. 1920., 1-3. 

7 Kada je imovina dioničarskih društava vicinalnih željeznica, kao inozemna neprijatelj- 
ska, stavljena pod sekvestar, sve do 1923. društva na ime eksploatacije nisu dobivala ništa. Go- 
dine 1923. započelo je dizanje sekvestra za ona društva koja su imala depozite u Ministarstvu 
pravde. U tom položaju nalazila su se samo dioničarska društva pod upravom Direkcije dr- 
žavnih željeznica Zagreb. Taj je depozit isplaćen dioničarskim društvima uz odbitak upravnih 

fondova, naravno, ako bi nešto ostalo nakon naplate općih troškova. Kada 
je Društvo podnijelo dokaz o ispunjavanju uvjeta iz ovoga rješenja, imovina 
mu je vraćena na slobodno rukovanje. Navedeno rješenje o skidanju sekvestra 
Upravnom odboru vicinalnih željeznica u Zagrebu poslala je 9. kolovoza 1923. 
tvrtka ,Pruga d.d." (Centralna poslovnica vicinalnih željeznica) Zagreb. Od 
trenutka skidanja sekvestra porezni uredi i poglavarstva gradova i upravnih 
općina slali su sva potraživanja poreza i nameta izravno u sjedište Lonjsko- 
poljske vicinalne željeznice. 


Izvanredna glavna skupština Lonjskopoljske željeznice d.d. održana je 20. 
lipnja 1923. u 10 sati u Zagrebu u uredskim prostorijama tvrtke ,Pruga d.d. 
(Centralna poslovnica vicinalnih željeznica, Zagreb, Ulica Račkoga br. 8). Na 
skupštini su bili sljedeći dioničari: Kraljevska pokrajinska uprava u Zagrebu 
(Krajiška investicionalna zaklada) zastupana po dr. Gavri Gojkoviću, Allge- 
meine Depositen A. G. Zirich zastupan po Ernestu Panianu, tvrtka ,Pruga 
d.d." Zagreb zastupana po Vladimiru Poliću, Blaukart & Co Zirich zastupan 
po dr. Zvonimiru Brataniću te E. Panian, V. Polić i Alois Tolman osobno.? 


Pošto je Lonjskopoljska vicinalna željeznica krajem 1918. u cijelosti pot- 
pala pod ingerenciju Kraljevine SHS, bilo je dioničarskom društvu kao kon- 
cesionaru jasno da će steći priznanje svojih koncesijskom ispravom utvrđenih 
prava samo ako promjenom svojih društvenih pravila sjedište prenese na te- 
ritorij novostvorene kraljevine te time postane domaća pravna osoba. Zato 
je Društvo na izvanrednoj skupštini dioničara 8. siječnja 1921. promijenilo 
svoja društvena pravila te sjedište prenijelo u Zagreb. No društvenim pravili- 
ma nisu se tom prilikom mogle provesti sve preinake što su ih iziskivale nove 
prilike uslijed političkih promjena jer Vlada Kraljevine SHS u ono vrijeme još 
nije započela rasprave o nacionalizaciji, pa Društvu nisu bili poznati uvjeti te 
nacionalizacije. Osim toga Društvo je stavljeno pod sekvestar te je time bilo 
spriječeno u slobodnom poslovanju.“ 

Kako je Društvo, kao što je rečeno, odlukom Kraljevskoga sudbenog sto- 
la u Zagrebu br. 21.462/gr.-R.612 iz lipnja 1921. uneseno u trgovački registar 
društvenih tvrtki, dana mu je time kao domaćem društvu mogućnost da po- 


troškova. Ostalim dioničarskim društvima nije plaćano ništa, nego su 1926./1927. dobivala 
od Ministarstva saobraćaja u Beogradu akontacije na konačni obračun. Vidi: HR-HDA-535- 
HUB/Z, dosje br. 269: ,,Pruga d.d. za gospodarske i industrijalne željeznice Zagreb? (fond je u 
sređivanju). Usp. i: ,Otkup vicinalnih željeznica, Jugoslavenski Lloyd (Zagreb), 5. 2. 1928., 1; 
LAJNERT, Povijest željeznica u Hrvatskom zagorju, 169. 

75 HR-HDA-136-DJDŽ/Z, kut. 124, ur. br. 327/U.O. Osim Lonjskopoljske željeznice, sekve- 
star je skinut i s Vicinalne željeznice Križevci - Bjelovar — Virovitica - Barcs, Dunavsko-sav- 
ske vicinalne željeznice i Vicinalne željeznice Ruma — Klenak. Što se pak tvrtke ,Pruga d.d." 
Zagreb tiče, ona je zastupala interese vicinalnih željeznica. Usp. HR-HDA-136-DJDŽJ/Z, kut. 
124, ur. br. 369/U.O. 

%  HR-HDA-136-DJDŽ/Z, kut. 124, ur. br. 421/U.O. 

5 HR-HDA-163-BHOIT, kut. 96, dosje: ,Lonjskopoljska željeznica d.d. Zagreb (1923- 
1927)". 

€ Isto. 

radi u smjeru dizanja sekvestra i provedbe nacionalizacije. Povodom naciona- 
lizacije, Vlada Kraljevine SHS postavila je uvjet da 2/3 članova ravnateljstva 
i nadzornoga odbora moraju biti državljani Kraljevine SHS koji imaju stalno 
boravište na njezinu području." O temi promjene društvenih pravila na skup- 
štini je rečeno da je Lonjskopoljska željeznica svojevremeno građena novcem 
u austrougarskim zlatnim krunama te su za nabavu financijskih sredstava za 
gradnju i poslovno uređenje željeznice, koja su u koncesijskoj ispravi ugarske 
vlade određena u zlatnim krunama, izdane s dozvolom i pod nadzorom vla- 
de prioritetne dionice u nominalnoj vrijednosti od 7.000.000 zlatnih kruna i 
osnovne dionice u nominalnoj vrijednosti od 2.940.000 zlatnih kruna. Tako 
je osnovni kapital Društva u vrijeme kada je željeznica dospjela u sastav Kra- 
ljevine SHS iznosio 9.940.000 austrougarskih zlatnih kruna.? 


S obzirom na to da je rukovodstvu željeznice istekao mandat, glavna 
skupština izabrala je novo ravnateljstvo i nadzorni odbor, i to: 


Ravnateljstvo: delegat Vlade Kraljevine SHS iz Beograda dr. Gavra Goj- 
ković (za Kraljevsku pokrajinsku upravu) iz Zagreba, dr. Teodor Bošnjak iz 
Zagreba, Jovan Maksimović iz Zagreba, ing. Vladimir Fleck iz Zagreba, Er- 
nest Panian iz Zagreba, Baltazar Horvat iz Zagreba, dr. Jakov K. Čelebonović 
iz Beograda, Rajmund Lapaine iz Zagreba, Bela Bodnar iz Zagreba, Ladislav 
Halaszy iz Budimpešte, Bela Hoffer iz Budimpešte, dr. Ljudevit Szćplaky iz 
Budimpešte, Eugen Rapoch iz Budimpešte i Artur Reitler iz Ziiricha. 


Izvršni odbor: Ladislav Halaszy, predsjednik, Bela Hoffer i Ernest Panian. 
Osim njih, član Izvršnoga odbora bio je i delegat Vlade Kraljevine SHS. 


Nadzorni odbor: Oskar Sušnek, Vladimir Polić, dr. Pavao Ehrlich i Milan 
Hlava.?? 


Prema Pravilima Društva donesenim na izvanrednoj glavnoj skupštini 
20. lipnja 1923., osnovni društveni kapital ustanovljen je u nominalnoj vri- 
jednosti od 9.940.000 dinara. Ustroj Društva bio je sljedeći: glavna skupština 
(redovna i izvanredna), ravnateljstvo (najmanje 5, a najviše 18 članova) i nad- 
zorni odbor. U ravnateljstvo su delegirali po jednoga člana Vlada Kraljevine 
SHS i oblast koja je upravljala Krajiškom investicionalnom zakladom. Ostale 
članove ravnateljstva birala je glavna skupština na tri godine. Dvije trećine 
članova ravnateljstva trebali su biti državljani Kraljevine SHS koji imaju stal- 


7 Pravilo da 2/3 članova ravnateljstva i nadzornoga odbora moraju biti državljani Kralje- 
vine SHS vrijedilo je i za druge nacionalizirane željeznice, npr. za Dioničarsko društvo vici- 
nalne željeznice Križevci - Bjelovar - Virovitica - Barcs sa sjedištem u Zagrebu, Dioničarsko 
društvo vicinalne željeznice Ruma — Klenak sa sjedištem u Zagrebu, Dioničarsko društvo 
Slavonske vicinalne željeznice sa sjedištem u Zagrebu. Usp. LAJNERT, ,Dioničarsko društvo 
vicinalne željeznice Križevci-Bjelovar-Virovitica-Barcs", 36; LAJNERT, ,Dioničarsko društvo 
vicinalne željeznice Ruma-Klenak*, 55; LAJNERT, ,Dioničarsko društvo Slavonske vicinalne 
željeznice", 183. 

"  HR-HDA-163-BHOIT, kut. 96, dosje: ,Lonjskopoljska željeznica d.d. Zagreb (1923- 
1927)". 

? Isto. 

no boravište na području države. Društvene poslove nadzirao je nadzorni od- 
bor, koji se sastojao od najmanje 3, a najviše 6 članova.*“ 


Na temelju čl. 34. Pravila, Vladi Kraljevine SHS osigurano je pravo nad- 
zora u smislu koncesijske isprave. Predstavnik Vlade Kraljevine SHS imao je 
pravo sudjelovati na sjednicama ravnateljstva te u komisijama i odborima, kao 
i na glavnim skupštinama. Bio je ovlašten nezakonite ili za interese države 
štetne i koncesijskoj ispravi suprotne zaključke obustaviti do daljnje odluke 
ministarstva.“ 


Generalna direkcija državnih željeznica u Beogradu svojim rješenjem br. 
9153 od 30. kolovoza 1923. izvijestila je Direkciju državnih željeznica Zagreb 
da se prihodi Dioničarskoga društva Lonjskopoljske vicinalne željeznice na- 
kon ukidanja sekvestra više ne šalju kao depozit Upravi fondova u Beograd, 
nego se nakon toga imaju držati u blagajni one direkcije državnih željeznica 
na čijem se teritoriju odnosna vicinalna željeznica nalazila sve dok to dioni- 
čarsko društvo ne sklopi novi ugovor o poslovanju s Generalnom direkcijom 
državnih željeznica. Direkcija Zagreb o tome je 28. rujna 1923. obavijestila 
Upravni odbor vicinalnih željeznica u Zagrebu.** Upravni odbor vicinalnih 
željeznica obavijestio je 9. siječnja 1924. Direkciju državnih željeznica u Za- 
grebu i Poglavarstvo trgovišta Pakrac da je s Dioničarskoga društva Lonjsko- 
poljske vicinalne željeznice dignut sekvestar te mu je 1. listopada 1923. pre- 
dana imovina na slobodno rukovanje. Prema tome, Upravni odbor završio je 
prema dioničarskom društvu svoju funkciju te su njegove ingerencije prešle 
na samo Društvo. 


Na temelju čl. 194. Ugovora o miru s Mađarskom potpisanog 4. lipnja 
1920. u Trianonu**, mađarska vlada predala je Komisiji za reparacije dioni- 


"Isto. 

Isto. 

* HR-HDA-136-DJDŽ/Z, kut. 124, ur. br. 338/U.O. 

# HR-HDA-136-DJDŽ/Z, kut. 124, ur. br. 363/U.O., 364/U.O. 

* ČL 194. Trianonskoga ugovora kaže sljedeće: ,Ne dirajući u odricanje prava koja su joj 
pripadala, njoj ili njenim pripadnicima, a koje čini Ugarska na temelju drugih odredaba ovog 
ugovora, Komisija za naknadu šteta može u roku od godine dana od stupanja na snagu ovog 
Ugovora zahtijevati da Ugarska stekne sva prava i interese svojih pripadnika, u svakom podu- 
zeću opće korisnom ili u svakoj koncesiji u Rusiji, Turskoj, Njemačkoj, Austriji ili Bugarskoj 
ili u posjedima ili teritorijama zavisnim od navedenih država ili na jednoj teritoriji koja je 
pripadala Ugarskoj ili njenim saveznicima, a koju Ugarska ili njeni saveznici moraju prenijeti 
na drugog ili kojom mora upravljati jedan opunomoćenik na temelju jednog ugovora zaklju- 
čenog sa savezničkim i udruženim silama. Ugarska će sa svoje strane biti dužna predati, u 
roku od 6 mjeseci od dana kada se to bude zahtijevalo, Komisiji za naknadu šteta sva ta prava 
i interese i sva slična prava i interese koje nekadašnja ili sadašnja ugarska vlada može sama 
imati. Ugarska će snositi teret da da naknadu svojim pripadnicima tako lišenim vlasništva i 
Komisija za naknadu šteta će staviti na dug Ugarske, s time da se odbiju od dužnih suma na 
ime naknade šteta, sume koje odgovaraju vrijednosti prenesenih prava i interesa; tu vrijednost 
će utvrditi Komisija za naknadu šteta. U roku od 6 mjeseci od stupanja na snagu ovog Ugovora 
Ugarska će biti dužna da komisiji za naknadu šteta preda popis svih prava i interesa o kojima 
je riječ, bilo da su stečeni, bilo da se mogu steći, bilo da još nisu iskorišteni, i odreći će se, u 

ce i obligacije poduzeća od općega interesa, u vlasništvu njezinih državljana, 
koja su se tada nalazila na teritoriju Kraljevine SHS. Prema rješenju Komisije, 
Kraljevina SHS trebala je predati popis takvih poduzeća čije je vrijednosne 
papire htjela nabaviti. Ti su se vrijednosni papiri trebali kasnije prodavati lici- 
tacijom u Parizu, a Kraljevina ih je mogla nabaviti isključivo gotovim novcem. 
U skladu s navedenim, Odeljenje za izvršenje međunarodnih ugovora Mini- 
starstva inostranih dela u Beogradu zatražilo je 8. srpnja 1923. Ministarstvo 
saobraćaja Kraljevine SHS da odredi poduzeća koja bi trebalo preuzeti, nagla- 
sivši pritom da je Ministarstvo trgovine zainteresirano poglavito za dionice i 
prioritetne obligacije vicinalnih željeznica. Na upit Ministarstva saobraćaja 
o pitanju preuzimanja vicinalnih željeznica u državno vlasništvo, Direkcija 
državnih željeznica u Zagrebu odgovorila je 3. kolovoza 1923. da bi s promet- 
no-komercijalnoga gledišta trebalo preuzeti u vlasništvo državnih željeznica 
sedam vicinalnih željeznica, među kojima je bila i Lonjskopoljska. Prema mi- 
šljenju zagrebačke željezničke direkcije, tu je željeznicu (a posebno dio Dugo 
Selo — Novska) trebalo preuzeti jer je bila važna za rasterećenje preopterećene 
glavne pruge Sisak — Novska, koja je pak činila dio glavne pruge Zagreb — 
Sisak — Novska - Beograd. Značaj glavne ta je pruga dobila zbog toga što je 
povezivala istočni dio zemlje, u kojem se nalazio glavni grad, sa zapadnim 
dijelovima Kraljevine i obrnuto te zbog velikoga međunarodnoga tranzitnog 
prometa između Rumunjske i zapadnih europskih zemalja. Od Zagreba je ta- 
kođer vodila glavna pruga i prema Jadranskome moru. 


Za preuzimanje tih pruga Vlada je imala mogućnosti na temelju Zakon- 
skoga članka IV. iz godine 1888.%, koji je još uvijek bio na snazi na hrvat- 
sko-slavonskom teritoriju. U slučaju otkupa trebala se vrijednost željeznice 
ustanoviti po ključu mađarska kruna — dinar al pari. Prema tome, Direkcija 
državnih željeznica Zagreb nije smatrala shodnim primjenu čl. 194. Trianon- 
skoga ugovora, već samo tzv. Vicinalnog zakona. 

Radi reguliranja pitanja vicinalnih željeznica, nakon prikupljanja poda- 
taka i detaljnih analiza posebno određenih komisija, državna uprava stupila 


svojeime iu ime svojih pripadnika a u korist savezničkih i udruženih sila, svih prava i interesa 
na koje se gore cilja a koji ne bi bili označeni u gore rečenom popisu.? Vidi: Ugovor o miru, 83. 

# Prema mišljenju Direkcije državnih željeznica Zagreb, i smjer od Rumunjske prema Ja- 
dranskome moru bio je bitan za određivanje važnosti pruge. Usp. HR-HDA-136-DJDŽ/Z, kut. 
35, pov. ur. br. 18850/1923. Osim Lonjskopoljske željeznice, zagrebačka željeznička direkcija 
smatrala je da u državno vlasništvo treba preuzeti i sljedeće vicinalne željeznice: 1. Križevci - 
Bjelovar - Virovitica — Barcs, 2. Barcs — Pakrac, 3. Sv. Lovrinc — Slatina - Našice, 4. Slavonsku 
vicinalnu željeznicu, 5. Prvu jugozapadnu krajišku mjesnu željeznicu i 6. Zagorsku vicinalnu 
željeznicu. 

** Riječje ustvari o spomenutom Zakonskom članku XXXI. o željeznicah mjestnog interesa 
od 13. lipnja 1880. te Zakonskom članku IV. o preinačenju i nadopunjenju Zakonskoga članka 
XXXI. od godine 1880. o željeznicah mjestnoga interesa od 24. veljače 1888. Navedeni zakon 
i njegova dopuna, tzv. Vicinalni zakon, baziran na čisto ekonomskim interesima, omogućili 
su privatnom kapitalu izgradnju lokalnih željezničkih pruga. Vidi: Sbornik zakonah i nareda- 
bah. Godina 1880., 235-239; Sbornik zakonah i naredabah. Godina 1888., 185-191. 

#  HR-HDA-136-DJDŽ/Z, kut. 35, pov. ur. br. 18850/1923. 

je krajem 1926. u kontakt te otpočela pregovore s vlasnicima tih željeznica, 
stojeći pritom na gledištu da bi s obzirom na tadašnje prilike i stvarne po- 
trebe trebalo pod povoljnim uvjetima otkupiti veći dio mreže tih vicinalnih 
željeznica, a ostatak vratiti vlasnicima da ih sami eksploatiraju za svoj račun. 
Pregovori su vođeni cijele 1927. i 1928. te se s većim brojem društava prešlo i 
na pregovore o visini otkupnine.“ 


Prema podacima tiska o dogovorima o otkupu vicinalnih pruga iz veljače 
1928., dioničarska društva vicinalnih željeznica od početka su ispunjavala sve 
uvjete Vlade Kraljevine SHS da se pravni i financijski odnosi oko toga otkupa 
riješe. Zbog loših financijskih i političkih prilika to dugo nije bilo moguće, pa 
je tek 1927. došlo do formalnoga poziva društvima, odnosno predstavnicima 
pojedinih grupa dioničarskih društava na pregovore. Ministarstvo saobraćaja 
stupilo je u pregovore najprije s onim grupama koje su zastupali mađarski 
novčani zavodi. Prvobitna ponuda za ovaj koncern, zastupan po tvrtki ,Pruga 
d.d? u Zagrebu, bila je 1 dinar za 1 predratnu krunu, a za proteklo vrijeme od 
1918. do 1928. ukamaćenje prioritetnoga kapitala po istoj relaciji sa 4%. Druš- 
tva nisu mogla prihvatiti tu ponudu jer su principijelno stajala na traženju 
zlatnoga pariteta. No poslije su snizili svoj zahtjev na 45% zlatne valute. Kod 
usmenih pregovora, koji su vođeni u Beogradu od 23. do 26. siječnja 1928. pod 
predsjedanjem generalnoga direktora Gjuričića**, na zahtjev odbora složili su 
se predstavnici pojedinih grupa da svoj zahtjev snize na 36% zlatne valute (4 
dinara za 1 krunu). Odbor nije pristao ni na to, nego je tražio da predstavnici 
društava snize i taj zahtjev. Iako je bečki tisak objavio da je postignut spora- 
zum o otkupu na način 2 dinara za 1 krunu, pregovori su do daljnjega bili 
prekinuti kod zahtjeva za 4 dinara za 1 krunu, odnosno zahtjeva odbora da se 
i ta kvota snizi.“ 


Godine 1929. sjedište Lonjskopoljske željeznice d.d. bilo je u Zagrebu, 
Račkoga 8. Članovi ravnateljstva bili su: dr. Luka Soški, Ivo Mošinski, Ladislav 
Hal4szy, Bela Hoffer, dr. Ljudevit Szćplaky, ing. Vladimir Fleck, Baltazar Hor- 
vat, dr. Teodor Bošnjak, Jovan Maksimović, Ernest Panian, Bela Bodnar, Ra- 
imund Lapaine, dr. Jakov Čelebonović, dr. Eugen Rapoch, dr. Artur Reitler i 
Sava Stojanović. Članovi nadzornoga odbora bili su Vladimir Polić, dr. Pavao 
Ehrlich, Milan Hlava i Oskar Sušnek. Pruge Društva, Dugo Selo — Novska i 
Banova Jaruga — Pakrac, bile su u eksploataciji Jugoslavenskih državnih želje- 
znica. Dionički kapital Društva iznosio je i dalje 9.940.000 kruna." 

Treba napomenuti da su neki od navedenih članova uprave istovremeno 
bili članovi uprava i nekih drugih dioničarskih društava vicinalnih željezni- 
ca. Primjerice, dr. Teodor Bošnjak, Vladimir Fleck, Ernest Panian i Baltazar 


#  MILOSAVLJEVIĆ, Naše vicinalne železnice, 174-175. 

*%  Riječje o ing. Bori Gjuričiću, generalnom direktoru Generalne direkcije Jugoslavenskih 
državnih željeznica u Beogradu. Usp. Compass. Finanzielles Jahrbuch Jugoslavien, 1929., 663. 

* HR-HDA-535-HUB/Z, dosje br. 269: ,,Pruga d.d. za gospodarske i industrijalne željezni- 
ce Zagreb". Usp. i: ,Otkup vicinalnih željeznica", Jugoslavenski Lloyd, 5. 2. 1928., 1. 

% Compass. Finanzielles Jahrbuch Jugoslavien, 1929., 678. 

Horvat bili su članovi ravnateljstva Dioničarskoga društva vicinalne željezni- 
ce Zagreb — Samobor; dr. T. Bošnjak, Milan Hlava, V. Fleck, E. Panian i dr. 
Jakov Čelebonović bili su članovi ravnateljstva, a Vladimir Polić, B. Horvat i 
dr. Pavao Ehrlich članovi nadzornoga odbora Dioničarskoga društva željezni- 
ce Čakovec - Zagreb; dr. T. Bošnjak, E. Panian, Sava Stojanović, ing. V. Fleck i 
dr. J. Čelebonović bili su članovi ravnateljstva, a V. Polić, M. Hlava i B. Horvat 
članovi nadzornoga odbora Dioničarskoga društva vicinalne željeznice Kri- 
ževci - Bjelovar — Virovitica - Barcs; dr. T. Bošnjak i E. Panian bili su članovi 
ravnateljstva Dioničarskoga društva vicinalne željeznice Petrovaradin — Be- 
očin; Ladislav Hal4szy, Bela Hoffer, ing. V. Fleck, B. Horvat, dr. T. Bošnjak, 
E. Panian, Jovan Maksimović, Bela Bodnar, dr. Jakov Čelebonović, dr. Artur 
Reitler i Raimund Lapaine bili su članovi ravnateljstva, a V. Polić, M. Hlava 
i Oskar Sušnek članovi nadzornoga odbora Dioničarskoga društva vicinal- 
ne željeznice Ruma - Klenak; dr. T. Bošnjak, S. Stojanović, ing. V. Fleck i E. 
Panian bili su članovi ravnateljstva, a V. Polić, M. Hlava i B. Horvat članovi 
nadzornoga odbora Dioničarskoga društva Slavonske vicinalne željeznice; dr. 
J. Čelebonović i E. Panian bili su članovi ravnateljstva Dioničarskoga društva 
vicinalne željeznice Vinkovci — Brčko; dr. ]. Čelebonović i E. Panian bili su 
članovi ravnateljstva, a V. Polić i B. Horvat članovi ravnateljstva Dioničarsko- 
ga društva vicinalne željeznice Varaždin — Golubovec; dr. J. Čelebonović i E. 
Panian bili su članovi ravnateljstva Dioničarskoga društva vicinalne željezni- 
ce Zabok - Stubica.?? 


Istovremeno su neki od njih bili članovi uprava i nekih drugih privrednih 
tvrtki. Tako je npr. Jovan Maksimović bio član ravnateljstva Hrvatske sve- 
opće kreditne banke d.d. u Zagrebu; ing. Vladimir Fleck član ravnateljstva, 
a Vladimir Polić prokurist tvrtke ,Pruga“ hrvatsko d.d. za gospodarske i in- 
dustrijalne željeznice u Zagrebu; dr. Teodor Bošnjak bio je član ravnateljstava 
Jugoslavenske udružene banke d.d. u Zagrebu, tvrtke ,Zagorka" d.d. za gra- 
đevnu industriju u Zagrebu, , Narodna“, mlinska i gospodarstvena industrija 
d.d. u Zagrebu i ,Slavonija", društvo na dionice za industriju drva u Zagrebu; 
Ivo Mošinski bio je član ravnateljstva tvrtke ,, Slavia" dioničarsko društvo za 
industriju drva u Zagrebu. Sve su to bili iskusni privredni stručnjaci. 


Dana 15. prosinca 1928. postavljen je drugi kolosijek na pruzi Beograd — 
Slavonski Brod, a 5. veljače 1929. u nastavku na pruzi Slavonski Brod — Nov- 
ska.** Tako je ta glavna i najvažnija pruga Kraljevine od Beograda do Novske 
postala dvokolosiječna. To je napravljeno jer su prometno-privredne prilike 
Kraljevine Jugoslavije zahtijevale da se, neodgodivo i u najkraćem roku, izgra- 
di dvostruki kolosijek na centralnom dijelu željezničke mreže od Beograda do 
Novske, koja je iznosila 303,569 km. Pruga od Novske prema Zagrebu nije bila 


% Isto, 669,672, 676-677, 679-681, 686-687. Od navedenih osoba u knjizi Ko je ko u Jugo- 
slaviji iz 1928. u izdanju Jugoslovenskoga godišnjaka (Beograd) i Nove Evrope (Zagreb) ne 
spominje se nitko. 

* Compass. Finanzielles Jahrbuch Jugoslavien, 1929., 111, 166-167, 390, 391, 496, 543, 571-572. 

% STEHLIK, ,Postanak i razvitak železnica", 86. 


208 


SINIŠA LAJNERT, Likvidacija Dioničarskoga društva Lonjskopoljske željeznice... ČSP, br. 1, 187-224 (2022) 


dvokolosiječna. Kako su od Novske do Zagreba već postojale dvije paralelne 
pruge (duža: Novska - Sisak - Zagreb i kraća: Novska - Dugo Selo — Zagreb), 
na taj se način stvarala dvostruka pruga Beograd - Zagreb. Razlog za postav- 
ljanje drugoga kolosijeka bio je taj što je smjer Zagreb - Beograd bio najvažniji 
pravac u državi. Kao što je rečeno, povezivao je glavni grad i plodnu Vojvodi- 
nu na istoku sa zapadnim dijelom zemlje, a postojao je i veliki međunarodni 
tranzitni promet između istočnih i zapadnih europskih zemalja te istočnih 
zemalja (posebno Rumunjske) i Jadranskoga mora. Dio pruge od Novske pre- 
ko Dugog Sela do Zagreba služio je za rasterećenje preopterećene linije Nov- 
ska — Sisak — Zagreb. Uz spomenute radove, 1929. proširene su i sve usput- 
ne stanice, uz znatno proširenje stanica Zemun, Vinkovci, Slavonski Brod i 
Novska, što je, i bez dvostrukoga kolosijeka, bila velika prometna potreba. 
Time su te stanice trebale poslužiti i kao ranžirne. Nerazmjerno povećanje 
prometa, potreba težih lokomotiva s većim brzinama, promjena prometnih 
prilika, uslijed čega su mnoge prijeratne drugostupanjske i sporedne pruge 
postale glavne pruge I. kategorije, a negdje i potpuna dotrajalost kolosiječnoga 
materijala, zahtijevali su neodgodive obimne rekonstrukcije, proširenja te iz- 
gradnju nove infrastrukture. Tako je za veće opterećenje i jači promet rekon- 
struirana i vicinalna pruga Dugo Selo — Novska. Na njoj su slabe dotrajale šine 
zamijenjene jačima, proširene su stanice, zamijenjeni slabi željezni mostovi i 
izrađene vodostanice. Vodocrpne instalacije zajedno s rezervoarima izrađene 
su u stanicama Novska i Moslavina-Popovača. Za stanicu Novska nabavljena 
je i montirana nova okretnica za normalni kolosijek. U Novskoj je također 
izgrađena nova ranžirna stanica. Nakon rekonstrukcije pruga Dugo Selo — 
Novska bila je osposobljena za promet brzih vlakova te tranzitni promet. Na 
tu prugu više se nije mogao primijeniti izraz ,vicinalna željeznica.“ 
Usporedimo li rad vlakova i vagona na pojedinim prugama (u brutoton- 
skim kilometrima - brtkm) vicinalnih željeznica neposredno prije nego što je 
država sklopila sporazum o otkupu tih pruga, vidimo da je 1930. Lonjskopolj- 
ska željeznica, koja je i dalje bila u nadležnosti Direkcije državnih željeznica 
u Zagrebu, na 1 km eksploatacijske dužine ostvarila 1.687.429 brtkm.*“ Pod 
nadležnošću zagrebačke željezničke direkcije bile su još Prva jugozapadna 
krajiška vicinalna željeznica (469.774 brtkm), Čakovec - zagrebačka željeznica 
(1.143.689 brtkm), Vicinalna željeznica Zabok - Stubica (183.235 brtkm), Vi- 
cinalna željeznica Varaždin — Golubovec (355.740 brtkm), Vicinalna željezni- 


* Statistika Jugoslovenskih železnica za godinu 1929., XXIX-XXX; HR-HDA-136-DJDŽ/Z, 
kut. 35, pov. ur. br. 18850/1923. 

*  GORNIČIĆ-BRDOVAČKI, Razvitak željeznica u Hrvatskoj, 193-194. 

* Brutotonski kilometri - jedinica mjere koja označava kretanje na udaljenosti od jednoga 
kilometra jedne tone vlaka zajedno sa sadržajem (teretom). Uključena je težina vagona, a te- 
žinu lokomotive ne računamo. Dakle, brutotonski kilometar je proizvod težine punih vagona 
i prijeđenoga puta. Gledano matematički, prvo se zbroje tara težina (težina vagona u tonama) 
i neto težina (težina robe u tonama) te se dobije bruto težina (u tonama). Onda se pomnoži 
prijeđeni put (u kilometrima) s bruto težinom te se dobiju brutotonski kilometri. Zahvaljujem 
dr. sc. Zoranu Bundalu na objašnjenju stručne terminologije. 

ca Bjelovar - Virovitica (789.249 brtkm), Željeznica Barcs — Pakrac (614.034 
brtkm), Slavonska vicinalna željeznica (893.408 brtkm), Dravsko-savska vici- 
nalna željeznica (571.574 brtkm), Vicinalna željeznica Szt. L&rincz — Slatina 
— Našice (1.074.517 brtkm), Podravska vicinalna željeznica (201.585 brtkm). 
Spomenimo joši Željeznicu Dunav - Sava — Jadransko more (bivše Južne že- 
ljeznice) s prugama Zaprešić - Sisak i Sisak — Galdovo (6.681.425 brtkm).* S 
obzirom na to da pruge Željeznice Dunav - Sava - Jadransko more nisu spa- 
dale u vicinalne, nego su činile dio spomenute glavne pruge Zagreb — Sisak 
— Novska - Beograd, možemo zaključiti da je Lonjskopoljska željeznica imala 
najveću vrijednost brutotonskih kilometara među vicinalnim željeznicama 
na području nadležnosti Direkcije državnih željeznica u Zagrebu. Međutim, 
iako je i dalje uspješno rasterećivala liniju Novska — Sisak - Zagreb, nije joj se 
ni izdaleka uspjela približiti po radu vlakova i vagona. 

Što se prijevoza putnika i tereta konkretno tiče, iste godine na stanicama 
u smjeru Dugo Selo — Novska i Banova Jaruga — Pakrac ostvareni su sljedeći 
rezultati: 


Na stanici Dugo Selo otpremljeno je 121.369 putnika, 13 t prtljage i ek- 
spresne robe, 37 t privatne brzovozne robe i 7477 t privatne sporovozne robe. 
Istovremeno je na stanicu Dugo Selo prispjelo 91 t prtljage i ekspresne robe, 
33 t privatne brzovozne robe, 10.517 t privatne sporovozne robe i 36.438 t re- 
žijskih pošiljaka. 

Na stanici Ivanić-Grad otpremljeno je 70.488 putnika, 17 t prtljage i ek- 
spresne robe te 7283 t privatne sporovozne robe, a istovremeno je na tu stani- 
cu prispjelo 14 t prtljage i ekspresne robe, 58 t privatne brzovozne robe, 21.436 
t privatne sporovozne robe i 5567 t režijskih pošiljaka. 


Na stanici Širinec otpremljeno je 9982 putnika, 1 t prtljage i ekspresne 
robe, 23.118 t privatne sporovozne robe te 230 t režijskih pošiljaka. Istovre- 
meno je na stanicu Širinec prispjelo 4 t prtljage i ekspresne robe, 50 t privatne 
sporovozne robe i 210 t režijskih pošiljaka. 


Na stanici Novoselec-Križ otpremljeno je 29.350 putnika, 6 t prtljage i ek- 
spresne robe, 116 t privatne brzovozne robe, 28.356 t privatne sporovozne robe 
i 1712 t režijskih pošiljaka. Istovremeno je na tu stanicu prispjelo 6 t prtljage 
i ekspresne robe, 35 t privatne brzovozne robe, 17.104 t privatne sporovozne 
robe i 614 t režijskih pošiljaka. 

Na stanici Moslavina-Popovača otpremljeno je 42.107 putnika, 30 t prt- 
ljage i ekspresne robe te 34.868 t privatne sporovozne robe. Istovremeno je 
na stanicu Moslavina-Popovača prispjelo 15 t prtljage i ekspresne robe, 37 t 
privatne brzovozne robe, 6436 t privatne sporovozne robe i 2353 t režijskih 
pošiljaka. 


* Statistika Jugoslovenskih železnica za godinu 1930., knj. 1, 30-32. Prema navedenoj 
statistici, prosječna eksploatacijska dužina Lonjskopoljske vicinalne željeznice iznosila je 
114,4 km. 

Na stanici Kutina otpremljeno je 49.437 putnika, 6 t prtljage i ekspresne 
robe, 126 t privatne brzovozne robe, 21.392 t privatne sporovozne robe i 195 
t režijskih pošiljaka. Istovremeno je na stanicu Kutina prispjelo 10 t prtljage 
i ekspresne robe, 35 t privatne brzovozne robe, 12.585 t privatne sporovozne 
robe i 9065 t režijskih pošiljaka. 

Na stanici Lipovljani otpremljeno je 21.990 putnika, 2 t prtljage i ekspre- 
sne robe, 192 t privatne brzovozne robe, 4914 t privatne sporovozne robe i 
3015 t režijskih pošiljaka. Istovremeno je na tu stanicu prispjelo 75 t prtljage i 
ekspresne robe, 6 t privatne brzovozne robe, 775 t privatne sporovozne robe i 
704 t režijskih pošiljaka. 

Na stanici Novska otpremljeno je 99.684 putnika, 13 t prtljage i ekspresne 
robe, 15 t privatne brzovozne robe, 7549 t privatne sporovozne robe i 5166 t 
režijskih pošiljaka. Istovremeno je na stanicu Novska prispjelo 3 t prtljage i 
ekspresne robe, 61 t privatne brzovozne robe, 6147 t privatne sporovozne robe 
i 11.227 t režijskih pošiljaka. 

Na stanici Banova Jaruga otpremljeno je 23.675 putnika, 4 t prtljage i ek- 
spresne robe, 325 t privatne brzovozne robe, 12.299 t privatne sporovozne 
robe i 1334 t režijskih pošiljaka. Istovremeno je na stanicu Banova Jaruga pri- 
spjelo 19 t privatne brzovozne robe, 3343 t privatne sporovozne robe i 2490 t 
režijskih pošiljaka. 

Na stanici Poljana otpremljeno je 25.319 putnika, 8 t prtljage i ekspre- 
sne robe, 1421 t privatne brzovozne robe te 8224 t privatne sporovozne robe. 
Istovremeno je na stanicu Poljana prispjelo 12 t prtljage i ekspresne robe, 317 
t privatne brzovozne robe, 9059 t privatne sporovozne robe i 27 t režijskih 
pošiljaka. 

Na stanici Kukunjevac otpremljeno je 9479 putnika, 2 t prtljage i ekspre- 
sne robe, 2 t privatne brzovozne robe, 544 t privatne sporovozne robe i 147 t 
režijskih pošiljaka. Istovremeno je na tu stanicu prispjelo 1 t prtljage i ekspre- 
sne robe, 346 t privatne sporovozne robe i 868 t režijskih pošiljaka. 

Na stanici Lipik otpremljeno je 26.450 putnika, 10 t prtljage i ekspresne 
robe, 677 t privatne sporovozne robe i 64 t režijskih pošiljaka. Istovremeno je 
na stanicu Lipik prispjelo 8 t prtljage i ekspresne robe, 10 t privatne brzovozne 
robe, 821 t privatne sporovozne robe i 1486 t režijskih pošiljaka. 


Na stanici Pakrac otpremljeno je 48.785 putnika, 15 t prtljage i ekspresne 
robe, 22 t privatne brzovozne robe, 50.588 t privatne sporovozne robe i 7330 
t režijskih pošiljaka. Istovremeno je na stanicu Pakrac prispjelo 13 t prtljage i 
ekspresne robe, 58 t privatne brzovozne robe, 7362 t privatne sporovozne robe 
i 13.707 t režijskih pošiljaka.? 

Sva dioničarska društva vicinalnih željeznica prvenstveno su od Kralje- 
vine Jugoslavije tražila da im se priznaju svi privilegiji koje su ona na temelju 
koncesija zaključila s Austro-Ugarskom Monarhijom. Društva su posebno 


% Statistika Jugoslovenskih železnica za godinu 1930., knj. IL, 196-217. 

inzistirala da im se osiguraju financijska prava na temelju zlatnoga pariteta. 
Kraljevina je u ovom slučaju imala stav da nije izravni pravni sljednik Au- 
stro- Ugarske, pa zbog toga nije htjela priznati izdane koncesije i ugovore o 
eksploataciji koji su postojali u vrijeme preuzimanja pod upravu Kraljevine 
SHS između dioničarskih društava vicinalnih željeznica i ranijih eksploatato- 
ra. Razlog je bio taj što su ti ugovori, s obzirom na izmijenjene prometno-eko- 
nomske i financijske prilike, bili štetni za njezine državne interese. Kraljevina 
ih je htjela, po pravu suvereniteta, podvrgnuti reviziji. Kraljevina je u skladu 
s ugovorima o miru poštovala privatno vlasništvo, ali je smatrala da to mora 
biti u onom obimu koji bi odgovarao stvarnim prilikama, koje su se uslijed 
rata iz temelja promijenile. Zbog toga je Kraljevina u pregovorima tvrdoglavo 
odbijala da se pri reguliranju financijsko-pravnih odnosa dioničarskih dru- 
štava kao temelj uzima zlatna vrijednost investiranoga kapitala. Zbog nemo- 
gućnosti dogovora neka su dioničarska društva na temelju odredaba ugovora 
o miru tužila Kraljevinu pred Izbornim sudom Savjeta Lige naroda te pred 
Mješovitim mađarsko-jugoslavenskim izbornim sudom u Hagu. U nekim 
slučajevima oni su donijeli presude izrazito nepovoljne za Kraljevinu, pa je 
zbog toga Vlada Kraljevine Jugoslavije nastojala s njima mirnim putem po- 
stići što povoljniji aranžman. Preciznije rečeno, 11 mađarskih društava vici- 
nalnih željeznica tužilo je Kraljevinu Jugoslaviju pred Mješovitim izbornim 
sudom u Hagu na temelju čl. 250. Trianonskoga mirovnog ugovora, a još 5 
društava tražilo je arbitražu pred Sudom Savjeta Lige naroda na temelju čl. 
304. istoga ugovora!" 


Nakon dugotrajnih pregovora Kraljevina Jugoslavija zaključila je 7. veljače 
1931. sporazum o otkupu s grupom od 24 mađarska dioničarska društva vi- 
cinalnih željeznica udružena u koncern ,Pruga d.d." sa sjedištem u Zagrebu. 
Njihova je cjelokupna dužina pruga iznosila oko 1780 km. Među željezničkim 
prugama bivših mađarskih društava vicinalnih željeznica otkupljenih spora- 
zumom od 7. veljače 1931. bila je i Lonjskopoljska vicinalna željeznica s pruga- 
ma Dugo Selo - Novska i Banova Jaruga - Pakrac.'" 


Za ona dioničarska društva čije su se pruge u cijelosti nalazile na teritoriju 
Kraljevine Jugoslavije zaključeni su ugovori o otkupu prvenstvenih (prioritet- 
nih) dionica sa šest inozemnih financijskih grupa (banaka) kao mandatarima 
tih društava i njihovih povjerilaca. Jedna od tih financijskih grupa bila je i 
Peštanska ugarska komercijalna banka u Budimpešti (opunomoćeni primalac 
Ladislav Halaszy), kojoj je isplaćena novčana protuvrijednost za 9 vicinalnih 
željeznica, među kojima je bila i Lonjskopoljska željeznica." 

Dioničarska društva vicinalnih željeznica, koja su prenijela svoja sjedi- 
šta u Kraljevinu Jugoslaviju, prešla su pod upravu države kao vlasnika većine 


% LAJNERT, ,Dioničarsko društvo vicinalne željeznice Križevci-Bjelovar-Virovitica-Bar- 
cs*, 37, 39. Usp. i: MILOSAVLJEVIĆ, Naše vicinalne železnice, 174-175. 

'". LAJNERT, Povijest željeznica u Hrvatskom zagorju, 177-178. Usp. i: LAJNERT, ,Dionič- 
ko društvo vicinalne željeznice Petrovaradin-Beočin*, 190-191. 

9% LAJNERT, Povijest željeznica u Hrvatskom zagorju, 179-180. 

društvenoga kapitala. Nove su društvene uprave bile sastavljene od državnih 
predstavnika i predstavnika samoupravnih tijela, u čijim su se rukama nala- 
zile temeljne dionice. Nakon predaje pruga u državno vlasništvo provodi se 
likvidacija društava u skladu s tadašnjim zakonskim propisima!" 


Izvanredna glavna skupština Lonjskopoljske željeznice d.d. održana je 20. 
svibnja 1931. u 11 sati u Zagrebu u prostorijama tvrtke ,,Pruga d.d." (Central- 
ne poslovnice vicinalnih željeznica). Dioničari, odnosno njihovi zastupnici 
nazočni na izvanrednoj glavnoj skupštini bili su (položenih 16.916 dionica): 
ing. Nikola Đurić, dr. Fran Bončina, Živan Stanković, Mirko Lontkijević, 
dr. Dušan Mišić, Teofil Dramićanin, dr. Eugen Hasil, Josip Sečkar, Dragu- 
tin Stražemanac i Ernest Panian. Sa strane ministra trgovine i industrije na 
skupštini je kao komesar bio dr. Ognjeslav Aranicki, inspektor Ministarstva 
trgovine i industrije. Po stavljenom prijedlogu, a po pristanku dioničara, na 
glavnoj skupštini funkciju predsjednika preuzeo je Ž. Stanković, pomoćnik 
generalnoga direktora Jugoslavenskih državnih željeznica. Za zapisničara je 
izabran E. Panian, a za ovjeritelje skupštinskoga zapisnika M. Lontkijević i T. 
Dramićanin. Za članove upravnoga odbora izabrani su: ing. N. Đurić, dr. E. 
Bončina, dr. D. Mišić, M. Lontkijević (za Ministarstvo saobraćaja), dr. Milutin 
Bošković (za Ministarstvo trgovine i industrije), dr. Milorad Đorđević (za Mi- 
nistarstvo financija), dr. E. Hasil, dr. Josip Kruppai (za zagrebačku Direkciju), 
a deveto mjesto u upravnom odboru bilo je otvoreno za delegata Savske bano- 
vine. Za članove izvršnoga odbora izabrani su ing. N. Đurić, dr. F. Bončina i 
dr. M. Bošković, a za članove nadzornoga odbora Ž. Stanković, T. Dramića- 
nin i D. Stražemanac. Glavna skupština primila je izvješća i bilancu (iskaz) o 
imovinskom stanju Društva, u kojem je njegova aktiva iskazana iznosom od 
9.940.000 kruna, izražavala je troškove gradnje željeznice i drugih investicija, 
a pasiva Društva iznosom od 9.940.000. kruna, koja se sastojala od osnovnih i 
prioritetnih dionica Društva u jednakom iznosu. Na skupštini je naglašeno da 
Društvo od početka 1919. do tada nije od Jugoslavenskih državnih željeznica 
dobivalo obračune ni na osnovi njih udjele iz prihoda. Ministarstvo saobra- 
ćaja Kraljevine Jugoslavije odobrilo je doduše Društvu akontaciju u iznosu od 
4.738.210,91 dinara, no prethodno je tražilo od Društva da potpiše obveznu 
izjavu sljedećega sadržaja: Potpisano društvo priznaje državi pravo, da s obzi- 
rom na izmjenjene prilike unese potrebne izmjene i dopune kako u koncesiju 
koju ima to društvo, tako i u ugovor o eksploataciji, i da će se karakter plaćanja 
akontacije utvrditi tek onda, kada odnos države prema tom društvu bude, po 
izvršenim izmjenama koncesije i ugovora o eksploataciji, definitivno utvrđen, a 
do onda ovo plaćanje neće imati karakter plaćanja po obavezama predviđenim 
u ranijem ugovoru o eksploataciji, zaključenim u svoje vrijeme između toga 
društva i bivših Mađarskih državnih željeznica.“ 


"5 Isto, 179. Usp. i: LAJNERT, ,Dioničko društvo vicinalne željeznice Petrovaradin-Beo- 
čin", 192. 
4 HR-HDA-151-SBOTOJ, kut. 43, ur. br. 255-VIII-1932. 

Na skupštini je također izviješteno da je Vlada Kraljevine Jugoslavije u 
smislu konvencija što ih je s pojedinim grupama interesenata sklopila 7. ve- 
ljače 1931. otkupila sve prioritetne dionice Društva, i to kupovinom od 200 
dinara za svakih 100 austrougarskih kruna nominale, valutom od I. siječnja 
1931. Na ime zaostalih kamata na tako utvrđeni prioritetni kapital za vrijeme 
od 1. siječnja 1919. do 31. prosinca 1930. platila je Vlada na svakih 100 austro- 
ugarskih kruna još 90 dinara, s tim da je od ukupnoga iznosa kamata odbila 
prije dane akontacije, čime je karakter tih akontacija definitivno određen u 
smislu da pod tim naslovom isplaćene sume nisu stavljene na raspolaganje 
Društvu, nego su priračunate kupovnoj cijeni prioritetnih dionica. Nasuprot 
tome pokriveni su iz toga primanja svi administrativni izdaci i društveni troš- 
kovi od 1. siječnja 1919. do 31. prosinca 1930., pa po predloženoj bilanci o imo- 
vinskom stanju Društvo prema trećim licima nije bilo opterećeno nikakvim 
obvezama ni dugovanjima.'? 


Nakon što su otkupljene dionice Društva, prestao je i razlog njegova po- 
stojanja. Zbog toga je Lonjskopoljska željeznica d.d. 11. svibnja 1932. u 10 sati 
u zgradi Direkcije državnih željeznica u Zagrebu u sali za konferencije na pr- 
vom katu održala izvanrednu skupštinu dioničara. Jedna od točaka dnevnoga 
reda bio je i prijedlog upravnoga odbora o likvidaciji Društva. Dioničari koji 
su htjeli nazočiti skupštini bili su dužni bar tri dana prije skupštine položiti 
svoje dionice kod Ministarstva saobraćaja u Beogradu, Nemanjina ulica br. 
6, soba br. 398/1. kat.'“* Istoga dana na istome mjestu, ali u različito vrijeme, 
održane su izvanredne skupštine dioničara na temu likvidacije za još neke 
vicinalne željeznice. Riječ je o Dioničarskom društvu Slavonskih vicinalnih 
željeznica, Dioničarskom društvu vicinalne željeznice Ruma - Klenak, Dioni- 
čarskom društvu vicinalne željeznice Križevci - Bjelovar - Virovitica - Barcs 
te Dioničarskom društvu Dunavsko-savske vicinalne željeznice, sva sa sjedi- 
štem u Zagrebu."7 


Kraljevski sudbeni stol kao trgovački sud u Zagrebu objavio je 6. lipnja 
1932. da je u trgovački registar upisana likvidacija Dioničarskoga društva 


105 Isto. 

"Poziv Upravnog odbora Dioničarskog društva Lonjskopoljske željeznice od 22. travnja 
1932. na izvanrednu skupštinu dioničara na dan Il. svibnja 1932. u 10 sati prije podne“, Na- 
rodne novine, 25. 4. 1932., 8. 

'97 Poziv Upravnog odbora Dioničarskog društva Slavonske vicinalne željeznice od 22. 
travnja 1932. na izvanrednu skupštinu dioničara na dan II. svibnja 1932. u 4 sata poslije pod- 
ne* ,Poziv Upravnog odbora Dioničarskog društva vicinalne željeznice Ruma-Klenak od 
22. travnja 1932. na izvanrednu skupštinu dioničara na dan 11. svibnja 1932. u 5 sati poslije 
podne*; ,Poziv Upravnog odbora Dioničarskog društva dunavsko-savske vicinalne željezni- 
ce od 22. travnja 1932. na izvanrednu skupštinu dioničara na dan 11. svibnja 1932. u 9 sati 
prije podne"; ,Poziv Upravnog odbora Dioničarskog društva vicinalne željeznice Križev- 
ci-Bjelovar-Virovitica-Barcs od 22. travnja 1932. na izvanrednu skupštinu dioničara na dan 
11. svibnja 1932. u 11 sati prije podne". Vidi: Narodne novine, 25. 4. 1932., 8; Narodne novine, 
30. 4. 1932., 14; LAJNERT, ,Dioničarsko društvo vicinalne željeznice Križevci-Bjelovar-Vi- 
rovitica-Barcs*, 40; LAJNERT, ,Dioničarsko društvo vicinalne željeznice Ruma-Klenak*, 57; 
LAJNERT, ,Dioničarsko društvo Slavonske vicinalne željeznice, 186. 

Lonjskopoljskih željeznica u Zagrebu, s tim da su članovi ravnateljstva obav- 
ljali funkciju likvidatora.'“* Na temelju navedenog, ravnateljstvo Lonjskopolj- 
skih željeznica d.d. sa sjedištem u Zagrebu u likvidaciji kao likvidator u smi- 
slu čl. 202. još uvijek vrijedećega Trgovačkog zakona'“ pozvalo je vjerovnike 
Društva da svoje tražbine za šest mjeseci, računajući od trećega uvrštenja 
oglasa u Narodnim novinama, prijave likvidatorima na adresu: Ministarstvo 
saobraćaja, Odbor za vicinalne željeznice u Beogradu.“ 


Od radova poslovne 1932. godine, na prugama Novska - Sisak i Novska — 
Dugo Selo nastavljeno je preuređenje otvorenih propusta od 0,6 do 3 m otvora 
u pokrivene otvore s pločama od armiranoga betona ili s ubetoniranim ši- 
nama. Na pruzi Dugo Selo — Novska na mjestima gdje su bile dotrajale šine 
dovršena je njihova zamjena jačim šinama profila S 454 i rekonstrukcija slabih 
objekata. Na ostatku pruge, gdje nisu zamjenjivane šine, ojačan je kolosijek 
zgušnjavanjem pragova. Tim radovima postiglo se da je od svibnja 1932. na toj 
pruzi prometovao ekspresni vlak Simplon-orijent, a time se skratilo vrijeme 
putovanja jer je veza Novske sa Zagrebom preko Dugog Sela bila kraća!" od 
veze preko Siska. Osim toga, tada na stanici Zagreb vlakovi preko Dugog Sela 
nisu mijenjali pravac vožnje i prema tome nije više bilo potrebe za manevri- 
ranjem vlaka.''* Voznim redom 1932./33. pruga Zagreb - Dugo Selo — Novska 
dobiva status glavne magistralne pruge''*, kakav je imala i pruga Zagreb - Si- 
sak — Novska. S obzirom na to da je, kao što je rečeno, pruga Dugo Selo - Nov- 
ska bila kraća od pravca preko Siska te se nije trebao mijenjati smjer kretanja 
u Zagrebu, ovaj pravac počinje se sve više koristiti."“* 

Okružni sud u Zagrebu kao trgovački sud objavio je 12. travnja 1933. u 
trgovačkom registru brisanje Lonjskopoljske željeznice d.d. u Zagrebu u likvi- 
daciji jer je uslijed dovršene likvidacije prestala s radom." 

Tijekom 1936. prenijete su u državno vlasništvo neke vicinalne pruge, 
među kojima je bila i Lonjskopoljska vicinalna željeznica.''“ 


"% Trgovački registar. Promjene", Narodne novine, 23. 6. 1932., 11. 


9 Trgovački zakon od 16. svibnja 1875., Sbornik zakonah i naredabah. Godina 1877., 568. 

1% Oglas“, Narodne novine, 2. 7. 1932., 11. 

"Kao što je rečeno, neki autori navode da je pruga bila kraća za 12,5 km. Usp. BUNIJE- 
VAC, ,,Povijest", 6, 8; GORNIČIĆ-BRDOVAČKI, Razvitak željeznica u Hrvatskoj, 193. Među- 
tim, prema podacima službene željezničke statistike Jugoslavenskih željeznica, pruga je bila 
kraća za 11,719 km. Usp. Statistika Jugoslovenskih železnica za godinu 1932., XX. Treća deci- 
mala koristi se u tehničkim željezničkim znanostima jer se na taj način dužina pruge može 
vidjeti u metar. Ovdje je znači riječo 11 km i 719 m. Zahvaljujem na objašnjenju dr. sc. Zoranu 
Bundalu. 

"2 Statistika Jugoslovenskih železnica za godinu 1932., XIX-XX. 

"5. Status glavne pruge prvoga reda potvrđuje i službena željeznička statistika. Vidi: Stati- 
stika Jugoslovenskih železnica za godinu 1936., 6. 

"4 BUNIJEVAC, ,,Povijest", 8. 

15 Trgovački registar. Promjene", Narodne novine, 3. 6. 1933., 16. 

"Godine 1936. Kraljevina Jugoslavija preuzela je u državno vlasništvo 9 privatnih vici- 
nalnih željeznica u dužini od 649,191 km. Osim Lonjskopoljske, preuzete su i sljedeće vici- 
nalne željeznice: Dunavsko-savska, Ruma — Klenak - Sava, Zagorska, Slavonska, Dolenjska, 

Iste godine pruge bivše Lonjskopoljske željeznice (Dugo Selo — Novska s 
prugom Banova Jaruga - Pakrac), koje su i dalje bile u nadležnosti Direkcije 
državnih željeznica u Zagrebu, na 1 km eksploatacijske dužine ostvarile su 
1.919.694 brtkm. Za usporedbu, u nastavku su navedeni eksploatacijski poka- 
zatelji rada vlakova i vagona i drugih pruga bivših vicinalnih željeznica pod 
nadležnošću zagrebačke željezničke direkcije. Pruge bivše Prve jugozapadne 
krajiške vicinalne željeznice (Caprag — Karlovac s prugom Karlovac — Bub- 
njarci) ostvarile su 339.535 brtkm, pruge bivše Vicinalne željeznice Čakovec 
- Zagreb (Zaprešić - Zabok Krapinske Toplice - Čakovec s prugom Zabok 
Krapinske Toplice — Krapina) 1.453.461 brtkm, pruga bivše Vicinalne želje- 
znice Zabok - Stubica (Zabok Krapinske Toplice — Gornja Stubica) 138.396 
brtkm, pruga bivše Vicinalne željeznice Varaždin - Golubovec 379.466 brt- 
km, pruge bivše Vicinalne željeznice Križevci - Bjelovar — Virovitica - Barcs 
(Virovitica - Kloštar — Križevci s prugama: Bjelovar — Garešnica, Kloštar — 
Koprivnica, Pavlovac - Dražica - Grubišno Polje, Bjelovar — Bjelovar mlin) 
732.781 brtkm, pruge bivše Vicinalne željeznice Barcs - Pakrac (Pakrac — Su- 
hopolje - Virovitica - državna granica kod Barcsa s prugama: Bastaji - Kon- 
čanica, Slatina — km 3,625 kod stanice Suhopolje) 569.691 brtkm, pruge bivše 
Slavonske vicinalne željeznice (Osijek Glavni kolodvor - Našice - Nova Ka- 
pela Batrina s prugom Pleternica — Velika) 836.159 brtkm, pruge bivše Drav- 
sko-savske vicinalne željeznice (Osijek Glavni kolodvor - Strizivojna Vrpolje s 
prugom Osijek Glavni kolodvor - Osijek dravska obala) 562.396 brtkm, pruge 
bivše Vicinalne željeznice Szt. Lo&rincz - Slatina — Našice (Našice — Slatina — 
Noskovci — dravska obala) 1.011.166 brtkm, a pruge bivše Podravske vicinal- 
ne željeznice (Beli Manastir — Batina Skela - dunavska obala s prugom Beli 
Manastir - Baranjsko Petrovo Selo — državna granica) ostvarile su 132.992 
brtkm. Usporedbe radi, spomenimo i prugu bivših Južnih željeznica Sisak 
—- Rasputnica — Zagreb Glavni kolodvor - Zagreb Sava''" — Zaprešić, koja je 
ostvarila 4.648.681 brtkm.'"* Vidljivo je da su pruge bivše Lonjskopoljske že- 
ljeznice i dalje pokazivale najveću vrijednost brutotonskih kilometara među 
nekadašnjim vicinalnim željeznicama na području nadležnosti Direkcije dr- 
žavnih željeznica u Zagrebu. Što se tiče usporedbe s prugom bivših Južnih 
željeznica (smjer preko Siska za Zagreb), pruge bivše Lonjskopoljske željeznice 
nastavile su ju samo uspješno rasterećivati, ali joj se nikada nisu uspjele pri- 
bližiti po radu vlakova i vagona. 


Na temelju molbe Ministarstva saobraćaja Kraljevine Jugoslavije br. 
8899/1936. od 14. svibnja 1936., zapisnika o izvanrednoj skupštini dioniča- 
ra Lonjskopoljske željeznice d.d. od 11. svibnja 1932., koji je ovjerio komesar 
Kraljevske banske uprave Savske banovine, kao i Uvjerenja br. R.735/36.-1 
Okružnoga suda u Zagrebu kao trgovačkoga suda o brisanju navedene tvrtke 


Kranj - Tržić, Ljubljana - Vrhnika i Ljutomer - Radgona. Vidi: Statistika Jugoslovenskih žele- 
znica za godinu 1936., VII. 

"7. Kolodvor Zagreb Sava je današnji Zagreb Zapadni kolodvor. 

"5 Statistika Jugoslovenskih železnica za godinu 1936., 34-35. 

uslijed dovršene likvidacije u trgovačkom registru, te izvještaja Ministar- 
stva saobraćaja Kraljevine Jugoslavije br. 10586/1936., Okružni sud u No- 
vom Sadu (Odjeljenje za centralnu zemljišnu knjigu željeznica i kanala)"? 
donio je na svojoj sjednici održanoj 11. lipnja 1936. zaključak o uknjižbi 
prava vlasništva nad nekretninama navedene željeznice u korist državno- 
ga erara Kraljevine Jugoslavije te da se brišu zabilježbe i ograničenja protiv 
bivših vlasnika. Tako je država uknjižila pravo vlasništva nad nekretninama 
Lonjskopoljske vicinalne željeznice d.d. uvedenim u Centralni zemljišno- 
knjižni uložak br. 208.'% 


Završetak reguliranja imovinsko-pravnih odnosa Lonjskopoljske 
željeznice 


U Nezavisnoj Državi Hrvatskoj (1941. — 1945.) pruge Dugo Selo - Banova 
Jaruga i Banova Jaruga — Novska vodile su se kao glavne pruge 1. reda, a Ba- 
nova Jaruga - Pakrac kao sporedna pruga, te su spadale pod upravu i nadzor 
Ravnateljstva Hrvatskih državnih željeznica u Zagrebu. Također, kao vanjske 
izvršne službene jedinice Hrvatskih državnih željeznica, postojale su ložio- 
ničke ispostave u Novskoj i Pakracu.'“' 

Prema izvještaju o izvršenim radovima na području Odjela za željeznice 
i promet Ministarstva prometa i javnih radova od 30. prosinca 1941., podi- 
gnute su električne centrale na 16 raznih postaja pruge Zagreb - Dugo Selo 


"* Naredbom ministra pravde Kraljevine Jugoslavije br. 19.313 od 13. ožujka 1935. u No- 
vom Sadu otvorena je, počevši od 1. travnja 1935., Centralna zemljišna knjiga. Uvidom u nju 
potvrđeno je da se kod Okružnoga suda u Novom Sadu nalaze zemljišno-knjižni planovi i 
zapisnici državnih željeznica koji su dobiveni iz Budimpešte. U skladu s navedenim, Predsjed- 
ništvo Apelacionoga suda u Zagrebu obavijestilo je 20. ožujka 1935. sve područne okružne i 
sreske sudove da Centralna zemljišna knjiga željeznica i javnih kanala za područja ovoga i no- 
vosadskoga Apelacionog suda nastavlja 1. travnja 1935. s radom pri Okružnom sudu u Novom 
Sadu. Svi predmetni spisi upućivani su Odjeljenju za centralnu zemljišnu knjigu željeznica i 
javnih kanala Okružnoga suda u Novom Sadu. To je odjeljenje započelo s redovnim radom 1. 
travnja 1935. Vidi: HR-HDA-396-PRAS, kut. 4, Su 2038-2/1933., ,Zemljišna knjiga željeznica 
i javnih kanala“. Usp. i: LAJNERT, ,Dioničarsko društvo Prve jugozapadne krajiške mjesne 
željeznice*, 101. Do otvaranja Centralne zemljišne knjige u Novom Sadu sve gruntovno upisa- 
ne čestice željeznice bile su, u smislu Zakonskoga članka I. iz 1868. i LXI. iz 1881., unesene u 
Centralnu gruntovnicu za željeznice i kanale u Budimpešti. Vidi: HR-HDA-136-DJDŽ/Z, kut. 
124, ur. br. 419/U.O. 

2" Osim Lonjskopoljske željeznice, Okružni sud u Novom Sadu donio je na svojoj sjednici 
održanoj I1. lipnja 1936. zaključak o uknjižbi prava vlasništva u korist državnoga erara Kra- 
ljevine Jugoslavije još i nad nekretninama Vicinalne željeznice Ruma - Klenak d.d. uvedenim 
u Centralni zemljišnoknjižni uložak br. 243, Slavonske vicinalne željeznice d.d. uvedenim u 
Centralni zemljišnoknjižni uložak br. 156 i 306 te Vicinalne željeznice Bjelovar - Križevci — 
Virovitica - Barcs d.d. uvedenim u Centralni zemljišnoknjižni uložak br. 160, 309, 333 i 336. 
Usp. LAJNERT, Povijest željeznica u Hrvatskom zagorju, 174. 

1 Spomen-knjiga prve obljetnice Nezavisne Države Hrvatske, 115-117. 

— Novska jer su trebale služiti za osvjetljenje postaja električnim signalima.!'“ 
Također je rekonstruirana zgrada na postaji Dugo Selo.'?? 


U novostvorenoj socijalističkoj Jugoslaviji, na temelju čl. 14., st. 2. Ustava 
Federativne Narodne Republike Jugoslavije!** od 31. siječnja 1946., sredstva 
željezničkoga prometa proglašena su općenarodnom imovinom, tj. imovinom 
u rukama države. Prema tome, sve željeznice javnoga prometa u zemlji samim 
su Ustavom nacionalizirane i prešle u državno vlasništvo, pod upravom sa- 
veznoga Ministarstva saobraćaja u Beogradu (čl. 44., toč. 8.). To se odnosilo i 
na Lonjskopoljsku vicinalnu željeznicu. Ministarstvo saobraćaja Federativne 
Narodne Republike Jugoslavije smatralo je da je Lonjskopoljska vicinalna že- 
ljeznica otkupljena od strane Kraljevine Jugoslavije, pa je prema tome stvarno 
već bila nacionalizirana.' 


Na temelju rješenja Izvršnoga odbora Narodnoga odbora kotara Čazma 
br. 15.563-51. od 19. studenog 1951. i br. 15.557-51. od 21. studenog 1951., Ze- 
mljišnoknjižni odjel Kotarskoga suda u Čazmi odobrio je 10. prosinca 1951. 
na nekretninama Lonjskopoljske željeznice!“ upisanim u z.k. ul. br. 2 i br. 512 
k.o. Okešinec uknjižbu prava vlasništva u korist općenarodne imovine, pod 
upravom Jugoslavenskih željeznica, Direkcije željeznica Zagreb.!*? 


Zaključak 


Krajem Prvoga svjetskog rata raspad Austro-Ugarske Monarhije utječe na 
raspad cjelokupnoga željezničkog sustava, a istovremeno kaos u željezničkom 
sustavu povratno utječe na ubrzanje raspada te zemlje. 


Stvaranjem Države SHS 29. listopada 1918. agonija i kaos željezničkoga 
sustava na prostoru Hrvatske i Slavonije samo se nastavlja. Pljačka, palež i 
uništavanje željezničke imovine te ubijanje i prijetnje preostalim mađarskim 
željezničkim činovnicima bili su dio svakodnevice. Trebalo je i hitno popuniti 
manjak velikoga broja željezničkoga osoblja koje je pobjeglo u Mađarsku. Na- 
ime, većina osoblja bili su Mađari. Sreća za željeznički sustav Države SHS bila 
je činjenica da su barem čuvari pruga uglavnom bili domaći ljudi. 


'2 HR-HDA-219-MPJR GRP, ,Izvještaj o izvršenom radu na području Ministarstva pro- 
meta i javnih radova- Odjela za željeznice od osnivanja NDH do kraja 1941., Vjestnik Mini- 
starstva prometa i javnih radova, Odio za željeznice, autopromet i brodarstvo (Zagreb), 1. 1. 
1942., 18-20. 

13 ,Brzopisni zapisnik VII. sjednice Hrvatskog državnog sabora Nezavisne Države Hr- 
vatske držane dne 26. veljače 1942.?, Narodne novine, 5. 3. 1942., 2. Govor ministra prometa i 
javnih radova NDH objavljen je u nastavcima u Narodnim novinama br. 52-57/1942. 

"4 Ustav Federativne Narodne Republike Jugoslavije", Službeni list (Beograd), 1. 2. 1946., 
74-94. 

25 LAJNERT, Povijest željeznica u Hrvatskom zagorju, 219-221. 

"* U dokumentu se koristi jedan od starih naziva željeznice: Lonjsko-dolinjska željeznica. 

2 HR-HDA-1576-DJDŽ/Z, kut. 1478, ur. br. 3916/1953., 3917/1953. U dokumentu se ne 
navodi o kojim je nekretninama riječ. 

Stvaranjem Kraljevstva SHS eksploataciju pruga Lonjskopoljske želje- 
znice preuzima Direkcija državnih željeznica u Zagrebu, koja je bila izravno 
podređena Ministarstvu saobraćaja, odnosno Generalnoj direkciji državnih 
željeznica u Beogradu. Da bi željeznički sustav novostvorene države mogao 
operativno funkcionirati, trebalo je hitno spojiti i uskladiti više tih do tada 
nepovezanih sustava u jednu cjelinu, a to se moglo samo upravljanjem i nad- 
zorom iz jednoga centra. 


S obzirom na interese domaće privrede, a u cilju obeštećenja za ratne štete, 
Kraljevina je društva koja su bila u vlasništvu pripadnika tzv. neprijateljskih 
država stavila pod osobiti nadzor i državni sekvestar. Kako je Mađarska, kao 
dio bivše Austro-Ugarske Monarhije, spadala u tzv. neprijateljske države, Kra- 
ljevina je prvo krenula u postupak stavljanja pod privremenu državnu upravu 
dioničarskih društava vicinalnih željeznica koja su u Monarhiji imala svoje 
sjedište u Budimpešti, a sada su ga morala premjestiti na teritorij Kraljevi- 
ne. To se odnosilo i na Dioničarsko društvo Lonjskopoljske željeznice, koje 
je premjestilo svoje sjedište u Zagreb te potpalo pod privremenu državnu 
upravu Upravnoga odbora vicinalnih željeznica u Zagrebu. Odbor je preuzeo 
upravljanje sekvestriranim vicinalnim željeznicama na teritoriju Hrvatske i 
Slavonije. Nakon skidanja sekvestra nad dioničarskim društvima vicinalnih 
željeznica država kreće u otkup njihovih pruga koje su se nalazile na jugosla- 
venskom teritoriju, a nakon toga ih podvrgava likvidaciji. 


Osnovni problem u pregovorima o otkupu sastojao se u tome što su di- 
oničarska društva inzistirala da im se priznaju svi privilegiji (koncesije i 
ugovori o eksploataciji) koje su zaključili s Austro-Ugarskom Monarhijom 
te da im se u skladu s tim osiguraju financijska prava na temelju zlatnoga 
pariteta. Kraljevina SHS u tom je slučaju imala stav da nije izravni prav- 
ni sljednik Austro-Ugarske, pa zbog toga nije htjela priznati te privilegije, 
nego ih je htjela podvrgnuti reviziji. Smatrala je da su ti ugovori, s obzirom 
na izmijenjene društveno-političke okolnosti, bili štetni za njezine državne 
interese. S jedne je strane u skladu s ugovorima o miru, koje je i ona potpi- 
sala i koji su bili obvezujući, poštovala privatno vlasništvo, ali je smatrala 
da to mora biti u onom obimu koji bi odgovarao stvarnim prilikama. Na 
kraju krajeva, smatrala je da je ona ipak bila na strani pobjednika u ratu, 
a Austrija i Mađarska držane su tzv. neprijateljskim, odnosno gubitničkim 
zemljama. Na kraju je, pritisnuta tužbama koje su bile u skladu s odredbama 
važećih ugovora o miru, Kraljevina ipak nastojala mirnim putem sklopiti 
što povoljniji aranžman. 

Nakon dugotrajnih pregovora Kraljevina je otkupila pruge Dioničarskoga 
društva Lonjskopoljske željeznice na temelju sporazuma od 7. veljače 1931., 
pa je tako prestao i razlog njegova postojanja. Društvo je 1932. ušlo u pro- 
ces likvidacije, koji je završio 12. travnja 1933., kada je Društvo brisano iz 
trgovačkoga registra Okružnoga suda u Zagrebu. Nekretnine Lonjskopoljske 
željeznice upisane su u državno vlasništvo 1936., a kompletna regulacija imo- 
vinsko-pravnih odnosa završila je tek 1951. godine. 

Pruge Lonjskopoljske željeznice, a posebno dio Dugo Selo - Novska, bile 
su iznimno važne za sustav državnih željeznica jer su znatno prometno ra- 
sterećivale preopterećenu državnu prugu Sisak - Novska. Obje pruge nala- 
zile su se na smjeru Zagreb — Beograd, najvažnijem željezničkom pravcu u 
državi. Povezivao je glavni grad te plodnu Vojvodinu sa zapadnim dijelom 
zemlje, a postojao je i veliki međunarodni tranzitni promet između istočnih 
i zapadnih europskih zemalja te istočnih zemalja i Jadranskoga mora. Zbog 
iznimne važnosti te pruge s prometno-privrednoga aspekta, na dijelu od 
Beograda do Novske izrađen je dvostruki kolosijek, a na smjeru od Novske 
do Zagreba nalazile su se dvije jednokolosiječne, ali paralelne pruge Novska 
- Dugo Selo — Zagreb i Novska - Sisak — Zagreb. Na taj se način stvarala 
dvostruka pruga na cijelom potezu od Beograda do Zagreba. Prednost lonj- 
skopoljske pruge (Novska - Dugo Selo) u odnosu na pravac preko Siska bila 
je ta što je bila kraća, a mana joj je bila što je građena kao lokalna pruga, 
pa nije bila predviđena za veća opterećenja i veliki promet. Nakon rekon- 
strukcije ta pruga postaje kategorizirana kao pruga 1. reda. Analizirajući 
eksploatacijske rezultate Lonjskopoljske željeznice, možemo zaključiti da je 
bila veoma uspješna vicinalna (lokalna, sporedna) željeznica. S vremenom 
je toliko nadišla okvire lokalnoga da se o njoj više i nije moglo govoriti kao 
o vicinalnoj, nego glavnoj pruzi 1. reda. 


Arhivski i neobjavljeni izvori 
HR-HDA: Hrvatska, Hrvatski državni arhiv, Zagreb: 


- fond 136-DJDŽ/Z: Direkcija Jugoslavenskih državnih željeznica — Za- 
greb. 

- fond 151-SBOTOI: Savska banovina. Odjeljenje za trgovinu, obrt i indu- 
striju - Zagreb. 

— fond 163-BHOIT: Banovina Hrvatska. Odjel za obrt, industriju i trgovi- 
nu - Zagreb. 


— fond 219-MPJR GRP: Ministarstvo prometa i javnih radova Nezavisne 
Države Hrvatske, Glavno ravnateljstvo za promet - Zagreb. 


— fond 396-PRAS: Predsjedništvo Apelacionog suda — Zagreb. 

— fond 535-HUB/Z: Hrvatska udružena banka d.d. Zagreb. 

- fond 573-BDH/Z: Bankovno društvo za Hrvatsku d.d. Zagreb. 

— fond 881-ZR: Zbirka rukopisa. 

— fond 905-ZGN: Zbirka građevinskih nacrta. 

— fond 1576-DJDŽ/Z: Direkcija Jugoslavenskih državnih željeznica Za- 


greb. 
Objavljeni izvori i tisak 


Compass. Finanzielles Jahrbuch Jugoslavien, 1929., LXII. Wien: Compa- 
ssverlag, 1929. 

Compass. Finanzielles Jahrbuch Tschechoslovakei-Jugoslavien, 1922., Band 
IL, LV. Wien: Compassverlag, 1922. 

Imenik dostojanstvenika, činovnika i javnih službenika Kraljevina Hrvat- 
ske i Slavonije 1918. Zagreb: Kr. hrv.-slav.-dalm. zemaljska vlada, 1918. 

Jugoslavenski Lloyd (Zagreb), 1928. 

Narodne novine (Zagreb), 1918-1922, 1932-1933, 1942. 

Sbornik zakonah i naredabah valjanih za Kraljevinu Hrvatsku i Slavoniju. 
Godina 1877. Zagreb: Tiskara Narodnih novinah, 1878. 

Sbornik zakonah i naredabah valjanih za Kraljevinu Hrvatsku i Slavoniju. 
Godina 1880. Zagreb: Tiskara Narodnih novinah, 1881. 

Sbornik zakonah i naredabah valjanih za Kraljevinu Hrvatsku i Slavoniju. 
Godina 1888. Zagreb: Tiskarski zavod Narodnih novinah, 1888. 

Službeni list (Beograd), 10 (1946). 

Statistika Jugoslovenskih železnica za godinu 1929. sa uporednim podacima 
za godinu 1928., knj. I. Sarajevo: Generalna direkcija državnih železnica, 1930. 

Statistika Jugoslovenskih železnica za godinu 1930. sa uporednim podacima 
za godinu 1929., knj. I. Sarajevo: Generalna direkcija državnih železnica, 1931. 


Statistika Jugoslovenskih železnica za godinu 1930. sa uporednim podaci- 
ma za godinu 1929., knj. II. Sarajevo: Generalna direkcija državnih železnica, 
1931. 

Statistika Jugoslovenskih železnica za godinu 1932. sa uporednim podaci- 
ma za godinu 1931. Beograd: Generalna direkcija državnih železnica, 1933. 

Statistika Jugoslovenskih železnica za godinu 1936. sa uporednim podaci- 
ma za godinu 1935., knj. 1. Subotica: Generalna direkcija državnih železnica, 
1936. 

Statistika Jugoslovenskih železnica za godinu 1937. sa uporednim podacima 
za godinu 1936., knj. 1. Subotica: Generalna direkcija državnih železnica, 1937. 

Ugovor o miru sa Ugarskom potpisan u Trijanonu 4. juna 1920. Beograd: 
Nova štamparija , Davidović", 1920. 

Zbornik zakona i naredaba valjanih za Hrvatsku i Slavoniju. Godina 1918. 
Zagreb: Tisak Zemaljske tiskare, 1919. 


Literatura 


BANAC, Ivo. 1 Karlo je o'šo u komite. Nemiri u sjevernoj Hrvatskoj u 
jesen 1918." Casopis za suvremenu povijest 24 (1992), br. 3: 23-42. 

BOGDANOVIĆ, Tomislav. , Kategorije zelenog kadra 1918. godine i osvrt 
na njihovo djelovanje u Podravini i Prigorju“. Podravina 12 (2013), br. 23: 96- 
108. 

BUNIJEVAC, Helena. ,,Povijest Parovozne lonjsko-poljske željeznice". U: 
Zbornik povijesnog društva Pakrac - Lipik, br. 5, ur. Stjepan Benković. Pakrac: 
Povijesno društvo Pakrac - Lipik; Srednja škola Pakrac, 2008, 5-9. 


221 


SINIŠA LAJNERT, Likvidacija Dioničarskoga društva Lonjskopoljske željeznice... ČSP, br. 1, 187-224 (2022) 


GORNIČIĆ-BRDOVAČKI, Josip. Razvitak željeznica u Hrvatskoj do 1918. 
godine. Građenje, organizacija i financijalni odnosi. Zagreb: Jugoslavenska 
akademija znanosti i umjetnosti, 1952. 


KLAIĆ, Bratoljub. Rječnik stranih riječi: tuđice i posuđenice. Zagreb: Na- 
kladni zavod Matice hrvatske, 2001. 

Ko je ko u Jugoslaviji. Beograd; Zagreb: Jugoslovenski godišnjak; Nova 
Evropa, 1928. 

LAJNERT, Siniša. ,Dioničarsko društvo Prve jugozapadne krajiške mje- 
sne željeznice (1902-1940)". Časopis za povijest zapadne Hrvatske 13 (2018): 
63-104. 


LAJNERT, Siniša. ,Dioničarsko društvo Slavonske vicinalne željeznice 
(1892-1933)". Scrinia Slavonica 19 (2019), br. 1: 159-188. 


LAJNERT, Siniša. ,Dioničarsko društvo vicinalne željeznice Križevci-Bje- 
lovar-Virovitica-Barcs (1893-1933)". CRIS: časopis Povijesnog društva Križevci 
XX (2018), br. 1: 16-42. 


LAJNERT, Siniša. ,Dioničarsko društvo vicinalne željeznice Ruma-Kle- 
nak (1901-1933)". Tokovi istorije: časopis Instituta za noviju istoriju Srbije 
XXVII (2019), br. 1: 39-62. 


LAJNERT, Siniša. ,Dioničarsko društvo vicinalne željeznice Vinkov- 
ci-Brčko (1886-1940)". Prilozi Instituta za historiju Univerziteta u Sarajevu 47 
(2018): 143-169. 


LAJNERT, Siniša. ,Dioničko društvo vicinalne željeznice Petrovara- 
din-Beočin (1907-1932). Arheon: časopis Arhiva Vojvodine 1 (2018), br. 1: 175- 
196. 

LAJNERT, Siniša. ,Društvo južnih željeznica / Društvo željeznica Du- 
nav-Sava-Jadran“. Željeznice 21 20 (2021), br. 3: 51-53. 

LAJNERT, Siniša. ,Kratki pregled rada Generalnoga ravnateljstva držav- 
nih željeznica SHS (1918). Arhivski vjesnik 47 (2004), br. 1: 159-171. 

LAJNERT, Siniša. Povijest željeznica u Hrvatskom zagorju. Zagreb: HŽ 
Putnički prijevoz d.o.o. Zagreb; Hrvatsko društvo željezničkih inženjera, 
2020. 

LAJNERT, Siniša. ,Ustroj Direkcije Jugoslavenskih državnih željeznica 
Zagreb (1918-1941). Arhivski vjesnik 60 (2017), br. 1: 185-226. 

LAJNERT, Siniša. ,Ustroj i djelovanje Dioničarskog društva dunav- 
sko-savske vicinalne željeznice u periodu Austro-Ugarske Monarhije". Scrinia 
Slavonica 20 (2020), br. 1: 189-223. 

LAJNERT, Siniša. ,Ustroj i djelovanje Dioničarskoga društva Lonjsko- 
poljske željeznice u periodu Austro-Ugarske Monarhije". Časopis za suvreme- 
nu povijest 52 (2020), br. 3: 933-964. 

LAJNERT, Siniša. Ustroj željeznica u Hrvatskoj od Austro-Ugarske do da- 
nas. Zagreb: HŽ-Hrvatske željeznice, 2003. 


222 


SINIŠA LAJNERT, Likvidacija Dioničarskoga društva Lonjskopoljske željeznice... ČSP, br. 1, 187-224 (2022) 


MANAKIN, Viktor, prir. Almanah: Kraljevina Srba, Hrvata i Slovena- 
ca, 1921.-1922., sv. 1, dio 1, II i III. Zagreb: Komisionalna naklada Hrvatskog 
štamparskog zavoda d.d., 1922. 

MARTAN, Željko. ,Nemiri u Hrvatskoj od proglašenja Države Slovenaca, 
Hrvata i Srba do Prosinačkih žrtava“. Povijest u nastavi XIV (2016), br. 27 (1): 
1-30. 

MILOSAVLJEVIĆ, Svetislav T. Naše vicinalne železnice. Jubilarna knjiga 
državnih železnica Kraljevine Jugoslavije, 1919.-1929. Beograd, 1929. 

»sekvestar*. U: Pravni leksikon. Zagreb: Leksikografski zavod ,,Miroslav 
Krleža", 2007, 1447. 

Spomen-knjiga prve obljetnice Nezavisne Države Hrvatske, 10.4.1941.- 
10.4.1942. Zagreb: Državni izvještajni i promičbeni ured, 1942. 


STEHLIK, Vladimir. ,Postanak i razvitak železnica u Jugoslaviji (s pre- 
glednom kartom železničke mreže)“. U: Sto godina železnica Jugoslavije 
(1849-1949). Zbornik članaka povodom stogodišnjice železnice Jugoslavije, ur. 
Blagoje Bogavac. Beograd: Redakcija štamparskog preduzeća Jugoslovenskih 
železnica, 1951, 73-88. 


»Vilder (Wilder), Većeslav“. U: Hrvatska enciklopedija, sv. 11. Zagreb: Lek- 
sikografski zavod ,Miroslav Krleža", 2009, 394. 

VUJASINOVIĆ, Branko. Upravno i poslovodno osoblje na željeznicama u 
Kraljevini Hrvatskoj i Slavoniji do 1918. Zagreb: HŽ — Holding d.o.o. za po- 
slovne usluge; HŽ - Infrastruktura d.o.o; Hrvatski željeznički muzej, 2007. 


223 


SINIŠA LAJNERT, Likvidacija Dioničarskoga društva Lonjskopoljske željeznice... ČSP, br. 1, 187-224 (2022) 


SUMMARY 


The Liquidation of the Lonjsko Polje Railways Joint-Stock Company and 
the Nationalisation of the Railways Owned by it 


Using archival sources, the author of this paper analyses the liquidation 
process of the Lonjsko Polje Railways joint-stock company and the nationali- 
sation of the railways owned by it after the end of World War I from the aspect 
of institutional history. The mentioned company was founded on 15 June 1896, 
and was based in Budapest. The railways owned by the company, Dugo Selo- 
Novska and Banova Jaruga-Pakrac, were opened for traffic on 29 November 
1897. They linked the rich Moslavina with Zagreb, and also served to help relie- 
ve the congested and longer Zagreb-Sisak-Novska line. In the Austro-Hunga- 
rian Monarchy, the railways of the Lonjsko Polje Railways company were under 
the jurisdiction of the Management of the Royal Hungarian State Railways in 
Zagreb. After the end of World War I and the collapse of the Monarchy, the 
seat of the joint-stock company was transferred from Budapest to Zagreb. After 
the creation of the State of Slovenes, Croats and Serbs, they came under the 
jurisdiction of the newly established General Railways Directorate of the State 
of Slovenes, Croats and Serbs in Zagreb, and then, after the Kingdom of Serbs, 
Croats and Slovenes was established, under that of the State Railways Directo- 
rate in Zagreb. The Lonjsko Polje Railways were sequestered, and the Mana- 
gement Board of the vicinal railways in Zagreb took temporary control of the 
company in 1920. The sequester was removed, under certain conditions, by the 
Sequestration Department of the Ministry of Justice on 25 April 1923. After the- 
se conditions were met, the company's assets were returned on 1 October 1923. 
Following an agreement on 7 February 1931, the state repurchased the railways 
of the mentioned company, thereby removing the reason for its existence. The 
Lonjsko Polje Railways joint-stock company entered the liquidation process on 
6 June 1932, which ended on 12 April 1933. In 1936, the Lonjsko Polje vicinal ra- 
ilway became state property, but the proprietary relations regarding the Lonjsko 
Polje Railways were completely resolved only in 1951. From the traffic and com- 
mercial standpoint of the Kingdom of Serbs, Croats and Slovenes/ Yugoslavia 
state railways, the Dugo Selo-Novska railway had an exceptional importance 
because, as in the Austro-Hungarian Monarchy, it was primarily used to relieve 
the congested Novska-Sisak-Zagreb railway. Both railways were located on the 
Zagreb-Belgrade route, which was the most important railway route in the co- 
untry. A double track was built on a part of the Belgrade-Novska railway, whi- 
le two single-track, but parallel railways led from Novska to Zagreb (Novska- 
Dugo Selo-Zagreb and Novska-Sisak-Zagreb). In this way, a double railway 
covering the entire distance from Belgrade to Zagreb was built. Although the 
Novska-Dugo Selo-Zagreb railway was shorter than the Novska-Sisak-Zagreb 
railway, its main disadvantage was that it was built as a local railway and was 
therefore not intended for higher loads or a large amount of traffic. After the ra- 
ilway was reconstructed, it was categorised as a railway of primary importance. 


Key words: vicinal railways; Lonjsko Polje Railways; Dugo Selo-Novska 
railway; Banova Jaruga-Pakrac railway; State Railways Directorate Zagreb 

